title: Goyang

text: Kaupungissa sijaitsee Korean kansainvälinen messukeskus (Korea International Exhibition Center, KINTEX), joka on monien tapahtumien areena. Kaupungissa on järjestetty kansainvälinen kukkanäyttely vuodesta 1997 lähtien. Kaupungista löytää kohteita niin kulttuuriin, ostosmatkailuun kuin puistokävelyynkin ja historiallisia kohteita, joista osa (kuninkaalliset hautapaikat) on Unescon maailmanperintöluettelossa. Buknansanin vuoristo luetaan Korean kauneimpiin; seudulla on Bukhasanin kansallispuisto.


title: Yongin

text: Yongin (, hanja 龍仁市) on kaupunki Etelä-Korean Gyeonggin maakunnassa. Se sijaitsee nauhamaisena kaupunkirakenteena linnuntietä noin 40 kilometriä Soulista eteläkaakkoon. Vuonna 2016 kaupungin väkiluvuksi arvioitiin 991 126. Syksyllä 2017 rikkoutui 1,0 miljoonan asukkaan raja.


title: Yongin

text: Kaupunki jakautuu kolmeen piiriin (gu): Cheoin-gu, Giheung-gu ja Suji-gu. Soulin metroverkkoon kuuluvat junalinjat (mm. Bundang- ja Everline-linjat) kulkevat nauhamaisen kaupunkirakenteen kautta.


title: Yongin

text: Kaupungin nähtävyyksiin kuuluu muun muassa korealainen perinnekylä (näytöksineen), ja MBC-televisioyhtiön Dramia-studioalueen kierrokset.


title: Erik Rafael Schauman

text: Erik Rafael Schauman (20. syyskuuta 1894 Turku) – 7. joulukuuta 1987) oli lääkäri, joka sai lääkintöneuvoksen arvon.


title: Erik Rafael Schauman

text: Schaumanin vanhemmat olivat kenraalimajuri Viktor Rafael Schauman ja Ellen Matilda Österblad ja puoliso vuodesta 1928 presidentti K. J. Ståhlbergin tytär Elli Ståhlberg. Schauman tuli ylioppilaaksi Helsingin ruotsalaisesta reaalilyseosta 1913 ja valmistui lääketieteen lisensiaatiksi 1924. Hän erikoistui keuhkosairauksiin. Schauman toimi valmistuttuaan eri keuhkotautiparantoloissa, mukaan lukien Nummelan parantola. Meltolan parantolassa, jossa myös hänen puolisonsa työskenteli 1940- ja 1950-luvuilla, Schauman oli ylilääkärinä vuodesta 1930 aina vuoteen 1958 saakka. Viimeksi mainittuna vuonna hänelle myös myönnettiin lääkintöneuvoksen arvo.


title: GNU Assembler

text: GNU Assembler (lyhyesti GAS) on GNU-projektin assembler-ohjelma, joka seuraa usein GCC-kääntäjän tai GNU Binutils -paketin mukana.


title: GNU Assembler

text: GAS käyttää AT&T:n syntaksia.


title: GNU Assembler

text: Ohjelmakomento on usein vain lyhyesti as.


title: Jonas Kuhlberg

text: Jonas Kuhlberg on suomalainen bassokitaristi, joka soittaa yhtyeissä Cain’s Offering, One Desire ja The Dark Element.


title: Jonas Kuhlberg

text: Pietarsaarelaislähtöinen Kuhlberg kuului vuosina 2004–2015 helsinkiläiseen MyGrain-yhtyeeseen, jonka kanssa hän teki neljä levyä. Hän soitti yhtyeen demoilla sessiomuusikkona ja liittyi yhtyeeseen vakituisesti sen saatua levytyssopimuksen.


title: Jonas Kuhlberg

text: Vuonna 2014 Kuhlberg liittyi Cain’s Offeringiin, jonka kanssa hän julkaisi ensimmäisen albuminsa seuraavana vuonna. Hän on mukana myös Cain’s Offeringin perustajan Jani Liimataisen toisessa projektissa The Dark Elementissä. Vuonna 2016 Kuhlberg liittyi juuri esikoisalbuminsa äänittäneeseen One Desireen.


title: Jonas Kuhlberg

text: Kuhlberg on levyttänyt ja esiintynyt myös pietarsaarelaisen kitaristin Henric Blomqvistin Henric Blomqvist & Friends -kokoonpanon kanssa. Yhtyetoiminnan ohella hän työskentelee opettajana ja rytmimusiikkiosaston johtajana Pietarsaaren seudun musiikkiopistossa.


title: Ojakkalan lasitehdas

text: Ojakkalan lasitehdas toimi Vihdin Ojakkalassa vuosina 1843–1872. Tehtaassa valmistettiin värittömästä ja vihreästä lasista pulloja ja talouslasia sekä punaisesta lasista talouslasia. Lasitehtaan paikalle rakennettiin 1900-luvun alussa Ojakkalan työväentalo.


title: Ojakkalan lasitehdas

text: Ojakkalan lasitehdas lopetti toimintansa kannattamattomana 1872.


title: Asti (viini)

text: Asti-viinit ovat italialaisia viinejä, joita tuotetaan Astin seudulla Piemontessa Luoteis-Italiassa. Viinit ovat DOCG-laatuluokiteltuja valko-, kuohu- tai jälkiruokaviinejä, jotka valmistetaan vaaleasta Moscato-rypäleestä. Asti DOCG -viinejä tuotetaan noin 100 neliökilometrin alueella vuosittain noin 60 miljoonaa litraa (vuonna 2016).


title: Asti (viini)

text: Asti-viinit ovat suurimmalta osin (64 %) kuohuviinejä ("Asti Spumante"). Valkoviinejä ("Moscato d’Asti") on noin kolmannes tuotantomäärästä. Jälkiruokaviinin ("Vendemmia Tardiva") tuotanto on vähäistä.


title: Louise Stjernström

text: Lovisa (Louise) Elisabeth Stjernström, alkujaan "Granberg" (29. lokakuuta 1812 Tukholma – 28. joulukuuta 1907 Tukholma). Hän oli näyttelijä, kirjailija, kääntäjä ja teatteriohjaaja. Hän käytti nimimerkkejä "Carl Blink, Erik Ejegod" ja "F-t".


title: Louise Stjernström

text: Louisen isä oli näyttelijä ja kirjailija Per Adolf Granberg. Kuuluisa kirjailija Jeanette Granberg oli Louisen sisar. Heitä oli neljä sisarusta, tyttöjä, ja kaikki oppivat ammatin. Isä suoritti värjäämisessä kisällitutkinnon Teknillisessä oppilaitoksessa, kiersi sitten maata valtion kustannuksella ja piti kotimaalauksen kursseja.


title: Louise Stjernström

text: Vuodesta 1849 Louise käänsi ja kirjoitti näytelmiä salanimellä "Carl Blink" ja sisarensa Jeanetten kanssa nimimerkillä "Georges Malméen". He myös kirjoittivat kumpikin erikseen. Louise kirjoitti vuonna 1861 viisinäytöksisen näytelmän.


title: Louise Stjernström

text: Hän meni naimisiin näyttelijä Edvard Stjernströmin kanssa. Tämä oli aiemmin naimisissa Louisen sisaren kanssa, joka perusti uuden teatterin vuonna 1875. Louise osasi useita kieliä ja käänsi ja muokkasi näytelmiä. Miehensä kuoleman jälkeen hän toimi teatterin johtajana vuosina 1877-1880, ja teatterissa esitettiin pienten näytelmien lisäksi 44 suurta teosta. Teatteri oli taiteellisesti korkealla, mutta kannattavuus oli heikko, ja Stjernström uhrasi runsaasti omia varojaan teatterin toiminnalle. Hän joutui kuitenkin myymään teatterin syksyllä 1879 Ludvig Josephsonille .


title: Louise Stjernström

text: Kirjoitettuaan näytelmiä kolme vuosikymmentä Louise alkoi kirjoittaa lähinnä romanttisia historiallisia muotokuvia Ruotsin historiasta. Hän elävöitti henkilöitä ihanteelliselta pohjalta ja halusi antaa ihmisille hyvää historiallista lukemista. Hän oli yksi eniten julkaissuista naiskirjailijoista 1800-luvun lopulla. Hänen viimeisen työnsä "Ur livet" julkaistiin vuonna 1903, kun hän oli 92-vuotias.


title: Louise Stjernström

text: Henkisten kiinnostusten lisäksi Stjernström oli perehtynyt huonekalupuusepän töistä ja puun muotoilemiseen. Hän matkusteli Norrlannissa ja aloitti kotiviinin valmistamisen. Hän työskenteli myös mehiläishoitajana ja tutki kaniininjalostusta ja opetti lääkennällisten kasvien ja mausteiden keräämistä ja valmistusta. Hän asui aviomiehensä kuoleman jälkeen kolmen naimattoman tyttärensä kanssa.


title: Louise Stjernström

text: Louise Stjernström on haudattu sisarensa Jeanetten, miehensä Edvardin ja Granbergien muiden perheenjäsenten kera Granbergien sukuhautaan Pyhän Johanneksen hautausmaalle Tukholmassa.


title: Louise Stjernström

text:
Historiallis-romanttisia romaaneja Ruotsista keskiajalta kirjailijanimellä Carl Blink.
Historiallis-romanttisia romaaneja Vaasojen ajalta kirjailijanimellä Carl Blink.


title: Mercury Grand Marquis

text: Mercury Grand Marquis on full-size-luokan sedan jota yhdysvaltalainen Mercury valmisti vuosina 1975-2011.


title: My Little Pony: Equestria Girls

text: My Little Pony: Equestria Girls on yhdysvaltalainen leluyritys Hasbron nukkesarja.Equestria Girls - yksittäisjulkaisut


title: My Little Pony: Equestria Girls

text: Equestria Girls - monilevyjulkaisut


title: Anne Blunt

text: Anne Isabella Noel Blunt, Wentworthin 15. paronitar (22. syyskuuta 1837 – 15. joulukuuta 1917) oli brittiläinen aatelinen, matkailija ja hevostenkasvattaja. Hän perusti miehensä, runoilija Wilfrid Scawen Bluntin kanssa arabianhevosten siitostallin Crabbet Arabian Studin. Anne Blunt oli kiinnostunut hevosista miehensä kanssa tekemiensä Lähi-idän-matkojen aikana. Matkoilla Blunt keräsi myös tieteellisiä näytteitä ja teki piirroksia.


title: Anne Blunt

text: Anne syntyi 1837. Hänen vanhempansa olivat runoilija George Byronin ainoa tytär, matemaatikko Ada Lovelace ja tämän mies William King-Noel. Ada Lovelace kuoli, kun Anne oli 15-vuotias. William-isä vei tämän jälkeen Annen useille matkoille Euroopan mannermaalle. Anne oppi matkojen aikana neljää kieltä.


title: Anne Blunt

text: Anne King tapasi matkoilla myös tulevan miehensä Wilfrid Scawen Bluntin. He menivät naimisiin vuonna 1869. He saivat neljä lasta, mutta niistä vain Judith-tytär eli aikuisikään asti.


title: Anne Blunt

text: Anne Bluntin omaisuus mahdollisti sen, että hän pystyi matkustelemaan Lähi-idässä miehensä kanssa. Vuonna 1873 he matkustelivat Anatoliassa ja vuonna 1876 Egyptissä. Mesopotamiassa ja Persiassa he kävivät 1877–1878. Anne Blunt kiinnostui matkojen aikana hevosista, ja he perustivat 1878 tilalleen Crabbet Arabian Stud -hevossiittolan.


title: Anne Blunt

text: Bluntit lähtivät 1879 tutkimaan Arabiaa ja Najdia. He julkaisivat vuonna 1881 matkoista teoksen "Pilgrimage to the Nejd". Anne Blunt oli kaksikosta se, joka keräsi matkalta tieteellistä tietoa. Hän käytti kompassia ja ilmapuntaria ja teki monia piirustuksia. Arabikulttuuri vaikutti suuresti Bluntiin, joka alkoi käyttää usein seudun vaatetusta. Hän oli avaamassa vuonna 1882 miehensä kanssa Kairoon uutta Shaykh ’Ubayd -nimistä siitostallia.


title: Anne Blunt

text: Anne ja Wilfrid Blunt muuttivat erilleen, kun Wilfridin rakastajatar Dorothy Carleton muutti heidän kotiinsa. Anne muutti tyttärensä ja tämän miehen luokse. Hän asui alkuun talvet Kairossa ja muutti sinne lopullisesti vuonna 1913. Anne Blunt kuoli Kairossa 1917.


title: Kotkan lasitehdas

text: Kotkan lasitehdas toimi Kotkassa vuosina 1872–1908. Tehdas valmisti aluksi olut- ja portteripulloja mutta vuonna 1878 se muutettiin valmistamaan ikkunalasia. Kotkassa valmistettiin 1900-luvun alussa myös lasinegatiiveissa käytettyä valokuvauslasia jota tehdas vei myös ulkomaille. Lasitehtaan perustamiseen vaikutti se että Kotkan sahoilla syntyi runsaasti hukkapuuta jota lasitehdas saattoi käyttää polttoaineena.


title: Kotkan lasitehdas

text:
Kotkan lasitehtaan omisti haminalainen liikemies Carl Henrik Ahlqvist joka omisti myös toisen ikkunalasia tuottaneen tehtaan Ristiniemen lasitehtaan. Kotkan lasitehdas oli vuokrattuna 1875–1904 insinööri Frans Alfred Collinille
(1834–1912) joka oli myös johtanut tehtaan rakennustöitä.


title: Nora-Jane Noone

text: Nora-Jane Noone (s. 8. maaliskuuta 1984) on irlantilainen näyttelijä, joka tunnetaan parhaiten Bernadetten roolista elokuvassa "Magdalena-sisaret" (2002).


title: Sukupuutosta palauttaminen

text: Sukupuutosta palauttaminen on sukupuuttoon kuolleen lajin herättämistä henkiin. Palautuksen jälkeen laji olisi mahdollista istuttaa takaisin luontoon.


title: Sukupuutosta palauttaminen

text: Sukupuutosta palautus on tullut 2010-luvulla entistä enemmän mahdolliseksi kun jalostus, perinnöllisyystiede ja kloonaus ovat kehittyneet. Yhdenkään lajin pysyvää palauttamista ei vielä ole onnistuttu saavuttamaan, mutta sen uskotaan olevan mahdollista lähiaikoina.


title: Sukupuutosta palauttaminen

text: Takaisinristeytystä alettiin kokeilla palauttamisen keinona 1900-luvun alussa. Esimerkiksi alkuhärän palautus tapahtuisi takaisinristeyttämällä sen perimää kantavilla nautaroduilla. Saksassa risteytettiin nautoja ja saatiin aikaan alkuhärkää hiukan muistuttava rotu Heckin alkuhärkä. 1900-luvun loppupuolella uusien geenitekniikoiden avulla voitiin tuottaa nautoja, jotka ovat morfologisesti ja geneettisesti alkuhärän kaltaisia. Paleontologi Jack Horner pyrkii palauttamaan dinosauruksia jalostamalla niistä polveutuneita lintuja taaksepäin.


title: Sukupuutosta palauttaminen

text: Kloonausmenetelmiä voidaan käyttää yksilöiden palauttamiseen, mikäli käytettävissä on sukupuuttoon kuolleen lajin kudosnäytteitä. Tumansiirrossa säilöttyjen kudosten soluista voidaan tällöin eristää tuma, joka siirretään jonkin geneettisesti läheisen edelleen elossa olevan lajin munasoluun, jonka oma tuma on poistettu.


title: Sukupuutosta palauttaminen

text: Mikäli säilöttyjä soluja ei ole käytettävissä, voidaan säilyneiden DNA-näytteiden perustella koottu yhtenäinen genomi sijoittaa jonkin muun geneettisesti läheisen lajin soluun geenitekniikan menetelmiä, kuten CRISPR:iä hyödyntäen. Näin saadaan aikaiseksi palautettavan lajin solua muistuttava solu, jolle tumansiirto voidaan suorittaa. Nisäkkäiden tapauksessa vaaditaan myös geneettisesti riittävän läheinen elossa oleva laji, jonka kohtuun kehittyvä alkio voidaan laittaa kasvamaan.


title: Sukupuutosta palauttaminen

text: Synteettinen biologia on palauttamiseen liittyvä ala, joka tutkii keinotekoisen DNA:n rakentamista ja uudenlaisen elämän luomista laboratoriossa. Hyvin kauan aikaa sitten hävinneiden lajien genomin kokoamista vaikeuttaa se, että DNA-näytteet ovat yleensä epätäydellisiä. Esimerkiksi yli 65 miljoonaa vuotta sitten hävinneiden dinosauruslajien palauttaminen on hyvin epätodennäköistä, sillä niiden jäänteissä ollut DNA on jo tuhoutunut.


title: Sukupuutosta palauttaminen

text: Kokonaisten lajien palauttamisen sijaan tällaisissa tapauksissa voidaan joitakin sukupuutton kuolleilla lajeilla olleita ominaisuuksia palauttaa luomalla hybridejä sukupuuttoon kuolleen lajin ja nykylajin genomeita yhdistelemällä ja jalostamalla syntynyttä hybridiä haluttuun suuntaan. Esimerkiksi geenitutkija George Church suunnittelee palauttavansa villamammutin yhdistämällä aasiannorsuun villamammutin geenejä, minkä seurauksena syntyneitä norsumammutteja jalostettaisiin pitkäkarvaisen villamammutin kaltaiseksi.


title: Sukupuutosta palauttaminen

text: Kaspiantiikerin palauttamisessa voitaisiin käyttää apuna geneettisesti hyvin samankaltaista siperiantiikeriä. Pussihukan saisi ehkä palautettua nykyisin elävän pussiahman DNA:n avulla.


title: Sukupuutosta palauttaminen

text: Valmiiden munasolujen sijaan palauttamisessa voidaan käyttää tavallisista soluista erilaistettuja kantasoluja, joihin palautettavan lajin tuma tai genomi siirretään. Kantasolut voidaan tämän jälkeen erilaistaa palautettavan lajin omiksi sukusoluiksi, jolloin vältytään esimerkiksi munasolujen keräämisen vaivalta. Kaikilla lajeilla perinteisen tumansiirron käyttäminen ei ole myöskään mahdollista. Esimerkiksi muuttokyyhkyn palauttaminen tapahtuisi mahdollisesti niin, että muuttokyyhkyn perimästä erotetaan ne geenit, jotka tuottavat muuttokyyhkylle sen ominaiset piirteet erotuksena tavallisesta kalliokyyhkystä, siirretään ne kalliokyyhkyn kantasoluun, ja muutetaan se sukusoluksi. Solut siirretään kalliokyyhkyjen muniin, joista kuoriutuu muuttokyyhkyjä.


title: Sukupuutosta palauttaminen

text: Vuonna 2003 tumansiirron avulla Espanjassa palautettiin vuonna 2000 sukupuuttoon kuolleen pyreneidenvillivuohen alalaji "Capra pyrenaica pyrenaica". Kyseessä oli ensimmäinen jo sukupuuttoon kuolleen lajin palautusyritys. Kokeessa käytettiin syväjäädytettyjä soluja, jotka oli aiemmin eristetty viimeiseltä lajin elävältä yksilöltä. Solun tuma siirrettiin kesyvuohen munasoluun, joka siirrettiin tavallisen pyreneidenvillivuohen ("Capra pyrenaica") kohtuun kasvamaan. Kokeen seurauksena syntyi yksi "Capra pyrenaica pyrenaica", mutta se kuoli vaikeaan keuhkovikaan jo muutaman minuutin kuluttua syntymästä.


title: Sukupuutosta palauttaminen

text: Vuonna 2013 tehdyssä kokeessa onnistuttiin tuottamaan eläviä alkioita 80-luvulla sukupuuttoon kuolleelta vatsassahautojakonnalta käyttämällä 70-luvulla syväjäädytettyjä kudoksia, joista eristetyn solun tuma siirrettiin läheisen "Mixophyes fasciolatus"-sammakkolajin munasoluun. Solut jakautuivat alkiovaiheeseen asti, mutta kuolivat.


title: Sukupuutosta palauttaminen

text: Long Now Foundationin mukaan sukupuutosta perustellusti palautettavia lajeja DNA-tekniikoiden avulla ovat verrattain äsken kadonneet lajit:Vuonna 2013 pidetyssä Tedx-konferenssissa tehtiin luettelo 22 lajista tai alalajista, jotka tutkijoiden mukaan voitaisiin tiettyjen kriteerien pohjalta palauttaa:Sukupuuttoon kuolleiden lajien palauttamisesta on nostettu esille eettisiä kysymyksiä.


title: Sukupuutosta palauttaminen

text: Joidenkin kadonneiden lajien elinympäristöt ovat jo kadonneet. Keinotekoisesti luotu populaatio lähtisi käyntiin hyvin suppeasta geenipoolista, eli ne olisivat sisäsiittoisia. Eläimillä ei myöskään enää olisi opittuja käyttäytymismalleja. Synnytettyjen yksilöiden terveys ja palautettujen lajien selviytymiskyky ja lisääntymiskyky nykyaikaisessa ympäristössä on epävarmaa.


title: Sukupuutosta palauttaminen

text: Palautettavat lajit voivat aiheuttaa kustannuksia niin itse palauttamisessa kuin niiden hoitamisessa ja suojelemisessakin.


title: Sukupuutosta palauttaminen

text: Sukupuutosta palauttamisen kehittäminen on hyödyttänyt kehitysbiologiaa ja genetiikkaa, ja sen avulla on saatu lisättyä kiinnostusta vaarantuneiden lajien suojeluun. Palauttamistekniikoita voidaan myös käyttää vaarantuneiden lajien suojelussa esimerkiksi niiden perimän monimuotoisuuden palauttamiseen.


title: Pansion koulu

text: Pansion koulu on Turun Pansiossa toimiva peruskoulun alakoulu, joka käsittää luokka-asteet 1–6, valmistavan luokan ja maahanmuuttajalapsia valmentavan ryhmän. Vuonna 1950 valmistuneessa koulurakennuksessa toimii myös Turun kaupunginkirjaston sivukirjasto. Aiemmin koulun yhteydessä toimi myös neuvola. Koulun vieressä on Pansion kisapuistona tunnettu urheilukenttä


title: Pansion koulu

text: Koulun rehtorina toimii Sari Grönroos.


title: Pansion koulu

text: Valmistuessaan vuonna 1950 Pansion koulu oli ensimmäinen sotien jälkeen Turun esikaupunkialueille rakennettu kansakoulu. Koulunpito oli aloitettu jo marraskuussa 1945 Pansion laivastoaseman tiloissa.


title: Pansion koulu

text: Kaupunginarkkitehti Totti Soran suunnittelema koulurakennus on kolmikerroksinen. Sen julkisivut on rapattu ja satulakatto katettu tiilellä. Tyypillisiä 1950-luvun piirteitä ovat liuskekivipinnat, sormipaneeliset sisäkatot, lakatut ovet ja metallikaiteet lakattuine, puisine käsijohteineen.


title: Pansion koulu

text: Pansion koulu muuttui pelkäksi alakouluksi vuonna 2008, kun yläkoululaiset siirrettiin Luolavuoren ja Rieskalähteen kouluihin. Pansion koulua suunniteltiin 2010-luvun taitteessa lakkautettavaksi kokonaan ja oppilaat siirrettäviksi Pernon kouluun sen peruskorjauksen jälkeen. Pernon koulun kalliista peruskorjauksesta kuitenkin luovuttiin, ja Pansion koulu sai jatkaa.


title: Markus Hallasuo

text: Markus Hallasuo (s. 11. lokakuuta 1996 Nurmo) on suomalainen pesäpalloilija, joka edustaa Superpesiksessä pelaavaa Koskenkorvan Urheilijoita.


title: Markus Hallasuo

text: Hallasuo on Nurmon Jymyn kasvatti. Lyöjäjokerina pelaava Hallasuo on edustanut Lännen B-poikia Itä-Länsi-ottelussa kahdesti vuosina 2013 ja 2014 sekä A-poikien ottelussa kolmesti vuosina 2015, 2016 ja 2017.


title: Wild cat vuoristorata

text: Wild cat (suom. "Villikissa") oli saksalaisen teräsvuoristoratojen suuren isän Anton Schwarzkopfin 1924 - 2001 valmistama ja Buro stengel -työtiimin suunnittelema kolmea eri kokoa saatavilla ollut vuoristorata. Wild catista valmistettiin suurimmasta pienimpään yhteensä 30 kappaletta. Isoimman pohjakoko 65 m x 22 metriä, radan pituus 620 m ja korkeus 14.5 m. Keskikokoinen 54 x 20 metriä, radan pituus 480 metriä ja korkeus 13.5 m. Pienintä valmitettiin vain muutaman yksilön verran ja se on selvästi pienin 45 x 15 metriä, ja korkeus 10.5 metriä. Näitä toimii yhä monessa huvipuistossa ympäri maailmaa. Wild cat oli ensimmäinen täysiverinen vuoristorata, minkä Schwarzkopf valmisti. Tuotanto käynistettiin 1964.


title: Samsung Z2

text: Samsung Z2 on Samsungin 29. elokuuta 2016 julkaisema älypuhelin, jossa on esiasennettuna Tizen -käyttöjärjestelmä.


title: Samsung Z2

text: Samsung Z2 -älypuhelimessa on 4-tuumainen näyttö WVGA-resoluutiolla.


title: Samsung Z2

text: Laitteesta löytyy 4-ydin-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Z2

text: Laitteessa on 5 Megapikselin takakamera. Etukameran tarkkuus on puolestaan 0,3 Megapikseliä.


title: Samsung Z2

text: Videokuvaus voidaan tehdä 720p (HD) -resoluutioilla 30fps.


title: Samsung Z2

text: Julkaisuhetkellä laitteessa oli esiasennettuna Tizen.


Samsung Z2


title: Samsung Galaxy J7

text: Samsung Galaxy J7 on Samsungin 23. heinäkuuta 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.


title: Samsung Galaxy J7

text: Samsung Galaxy J7 -älypuhelimessa on 5,5-tuumainen näyttö HD-resoluutiolla.


title: Samsung Galaxy J7

text: Laitteesta löytyy Qualcomm Snapdragon 615 8939-prosessori. Laitteessa on 1,5 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy J7

text: Laitteessa on 13 Megapikselin takakamera. Etukameran tarkkuus on puolestaan 5 Megapikseliä, jonka lisäksi edessä on myös LED-salama.


title: Samsung Galaxy J7

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy J7

text: Julkaisuhetkellä laitteessa oli esiasennettuna Android 5.1 "Lollipop".


title: Samsung Galaxy J7

text: Myöhemmin laitteeseen on tullut päivitys Android 6.0 "Marshmallow" -versioon.


Samsung Galaxy J7


title: Ratinan lasitehdas

text: Ratinan lasitehdas toimi Tampereella Ratinanniemen kärjessä vuosina 1874–1877. J. L. Hammarénin perustama tehdas valmisti ikkunalasia ja pulloja.


title: Ratinan lasitehdas

text: Ratinan tehdas lopetti toimintansa jo kolmen vuoden kuluttua vaikeassa markkinatilanteessa.


title: Samsung Galaxy J7 (2016)

text: Samsung Galaxy J7 (2016) on Samsungin 15. huhtikuuta 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä.


title: Samsung Galaxy J7 (2016)

text: Samsung Galaxy J7 (2016) -älypuhelimessa on 5,5-tuumainen näyttö HD-resoluutiolla.


title: Samsung Galaxy J7 (2016)

text: Laitteesta löytyy Samsungin oma Exynos 7 Octa 7870-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.


title: Samsung Galaxy J7 (2016)


title: Samsung Galaxy J7 (2016)


title: Samsung Galaxy J7 (2016)

text: Julkaisuhetkellä laitteessa oli esiasennettuna Android 6.0 "Marshmallow".


title: Samsung Galaxy J7 (2016)

text: Myöhemmin laitteeseen on tullut päivitys Android 7.0 "Nougat" -versioon.


Samsung Galaxy J7 (2016)


title: Metsäkylän lasitehdas

text: Metsäkylän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1765–1782. Tehdas valmisti ikkunalasia läheisen Pietarin kaupungin markkinoille.


title: Metsäkylän lasitehdas

text: Metsäkylän tehdas lopetti toimintansa riitojen tuloksena vararikkoon vuonna 1782.


title: Ralph King-Milbanke

text: Ralph Gordon Noel King-Milbanke, Lovelacen 2. jaarli (2. heinäkuuta 1839 – 28. elokuuta 1906) oli brittiläinen aatelinen.


title: Ralph King-Milbanke

text: Ralph Gordon Noel King syntyi vuonna 1839. Hänen vanhempansa olivat Ada Lovelace ja William King-Noel. Hänen nimensä muutettiin vuonna 1860 muotoon Ralph Gordon Noel King-Noel ja vuonna 1861 muotoon Ralph Gordon Noel King-Milbanke.


title: Ralph King-Milbanke

text: Ada Lovelace oli kuollut vuonna 1852. Ralphia kasvatti tämän jälkeen hänen isoäitinsä Lady Byron. King-Milbanke oli kahdesti naimisissa. Hänen ensimmäinen vaimonsa oli Fannie Heriot ja toinen vaimonsa poliitikko James Stuart-Wortleyn tytär Mary Caroline Stuart-Wortle. King-Milbankesta tuli Lovelacen 2. jaarli, kun hänen isänsä William King-Noel kuoli vuonna 1893.


title: Ralph King-Milbanke

text: King-Milbanke julkaisi vuonna 1905 teoksen "Astarte", johon hän oli kerännyt materiaalia yli kolmen vuosikymmenen aikana. Siinä hän pyrki puhdistamaan isoäitinsä maineen ja paljastamaan Lady Byronin, Lord Byronin ja Augusta Leigh’n väliset suhteet.


title: Kukkolan lasitehdas

text: Kukkolan lasitehdas toimi Karjalan kannaksella Johanneksen pitäjässä vuosina 1771–1822. Tehdas valmisti ikkunalasia ja peililasia Venäjän markkinoille.


title: Kukkolan lasitehdas

text: Vuonna 1822 tehtaan lasinvalmistus siirrettiin vuonna 1788 perustetun Rokkalan lasitehtaan yhteyteen. Rokkalan lasitehdas toimi vuoteen 1920 saakka jolloin sen lasinvalmistus siirrettiin 1892 perustetulle Kirkkoniemen lasitehtaalle joka puolestaan lopetti toimintansa ikkunalasivalmistuksessa vallinneen kovan kilpailun takia vuonna 1926. Kaikki kolme tehdasta olivat alunperin valmistaneet ikkuna- ja peililasia Venäjän markkinoille.


title: Pak Hon-yong

text: Pak Hon-yong (, hanja 朴憲永, McCune-Reischauer "Pak Hŏnyŏng", 1900–1955) oli korealainen kommunisti, itsenäisyystaistelija ja poliitikko. Hän johti kommunisteja amerikkalaisten miehittämässä Etelä-Koreassa, pakeni myöhemmin pohjoiseen ja toimi Korean demokraattisessa kansantasavallassa varapääministerinä ja ulkoministerinä. Hänet teloitettiin vuonna 1955 Kim Il-sungin hankkiutuessa eroon mahdollisista kilpailijoistaan.


title: Pak Hon-yong

text: Pak Hon-yong syntyi vuonna 1900 Yesanin kylässä Etelä-Chungcheongin maakunnassa. Japani oli liittänyt Korean itseensä vuonna 1910 ja hallitsi aluetta kovin ottein. Pak matkusti nuorena Shanghaihin ja kiinnostui Venäjän vallankumouksen jälkeen vuonna 1917 kommunismista. Vuonna 1919 hän liittyi kommunistiseen nuorisoliittoon ja vuoteen 1921 mennessä hän oli noussut Shanghaissa toimineen Korean kommunistisen puolueen johtoon. Pak palasi Koreaan, jossa hän organisoi japanilaisten vastaisia kommunistisia sissejä. Vielä tuolloin suurin osa Korean kommunisteista toimi ulkomailla Shanghaissa, Mantsuriassa, Kiinassa ja Siperiassa.


title: Pak Hon-yong

text: Japani antautui toisessa maailmansodassa 15. elokuuta 1945 ja se määrättiin vetäytymään Koreasta. Korealaiset poliittiset vaikuttajat ryhtyivät toimiin paikallisen hallinnon perustamiseksi. Eri poliittisten suuntausten edustajat perustivat yhdessä Korean itsenäisyyttä valmistelevan komitean, jonka jäsenistä suurimman osan valitsi Pak ja maltillisempaa vasemmistolaisuutta kannattanut Yo Un-hyong. Radion ja muiden medioiden välityksellä korealaisia kehoitettiin perustamaan paikallisia komiteoita, kunnes uusi hallinto olisi saatu rakennettua. Toimivan hallinnon perustaminen ymmärrettiin olennaiseksi, mikäli Korea aikoi säilyttää itsenäisyytensä suurvaltojen edessä. Yhdysvaltojen ja Neuvostoliiton joukkojen oli tarkoitus saapua Koreaan hyväksymään japanilaisjoukkojen antautuminen. Maa jaettiin kahtia 38. leveyspiirin kohdalta, jonka pohjoispuolella antautumisesta vastasi Neuvostoliitto ja etelässä Yhdysvallat. Itsenäisyyttä valmisteleva komitea kiirehtikin julistamaan Korean kansantasavallan perustetuksi. 55 edustajaa muodosti väliaikaishallituksen, jonka tarkoitus oli toimia vaalien pitämiseen saakka. Väliaikaishallituksessa toimi edustajia eri poliittisista liikkeistä ja sen johtajaksi nimitettiin Syngman Rhee, Korean tasavallan myöhempi presidentti. Amerikkalaiset pitivät väliaikaishallitusta joka tapauksessa liian vasemmistolaisena ja amerikkalaisjoukkojen saavuttua Korea asetettiin sotilashallinnon alaiseksi, eikä väliaikaishallitukseen edes kiinnitetty huomiota.


title: Pak Hon-yong

text: Yhdysvaltojen sivuutettua väliaikaishallituksen Pak ja Yo perustivat vuonna 1946 Korean kansallisen demokraattisen rintaman, joka yhdisti kommunistit ja maltillisemmat vasemmistolaiset. Kaksikon välinen kilpailu ryhmän johdosta oli ankaraa. Amerikkalaiset pelkäsivät suurta kansansuosiota nauttineen liikkeen päätyvän Pakin ja kommunistien käsiin ja suostuttelivat Yon jättämään liikkeen. Yon lähdettyä Pak perusti Etelä-Korean työväenpuolueen, jonka kannatus säilyi edeltäjänsä tavoin korkealla. Pakia alettiin pitää liian vaarallisena ja amerikkalaiset sotilasviranomaiset antoivat hänestä pidätysmääräyksen vuoden 1946 lopulla. Pak ja muut kommunistit pakenivat Neuvostoliiton miehittämään Pohjois-Koreaan seuraavan vuoden alussa.


title: Pak Hon-yong

text: Pohjois-Koreassa Pak asettui Haejuun, jonne hän perusti Kangdonin poliittisen instituutin. Sen tehtävänä oli kouluttaa kommunistisia sissejä toimintaan Etelä-Koreassa. Toiminnallaan Pak keräsi kannatusta myös Pohjois-Koreassa. Korean demokraattisen kansantasavallan juuri perustanut Kim Il-sung ei pitänyt kilpailijoista ja sulki Pakin instituutin. Koska Pak oli kuitenkin suosittu myös Etelä-Koreassa, hänet tuotiin mukaan maan hallitukseen. Pakia pidettiin tärkeänä, koska tulevaa hyökkäystä Etelä-Koreaan suunniteltiin jo tuolloin. Pakista tuli uuden hallituksen varapääministeri ja ulkoministeri. Pakin päätavoite oli Koreoiden yhdistäminen ja hän sai aikaiseksi Pohjois- ja Etelä-Korean johtohahmojen tapaamisen Pjongjangissa vuonna 1948, jossa ei kuitenkaan saatu aikaan mainittavia tuloksia.


title: Pak Hon-yong

text: Vuosien 1949 ja 1950 välillä rajakahakat Etelä- ja Pohjois-Korean välillä muuttuivat tavallisiksi. Pohjois-Korean armeijasta tuli nopeasti paremmin koulutettu ja varustettu kuin sen eteläisestä vastustajasta. Monien historioitsijoiden mukaan Pak vakuutti Kim Il-sungin siitä, että kommunisteilla oli satoja tuhansia kannattajia etelässä, jotka liittyisivät Pohjois-Korean puolelle mahdollisen sodan myötä. Kommunistien sissit olivat toimineet Etelä-Koreassa, mutta Syngman Rheen hallinto oli tuhonnut nämä verisin sotilasoperaatioin ja puoliaseellisten joukkojen tuella. Sodan alkaessa kommunistien todellinen kannatus jäi näin pieneksi. Kim Il-sung ennusti Josif Stalinille ja Kiinan Mao Zedongille sodan kestävän vain kolme viikkoa, mutta tuleva Korean sota kesti lopulta kolme vuotta.


title: Pak Hon-yong

text: Korean sodan lopulla Kim Il-sung ryhtyi hävittämään mahdollisia sisäisiä uhkia omalle vallalleen, joka alkoi saada henkilökultin piirteitä. Pakin uskotaan päätyneen Kim Il-sungin epäsuosioon myös yliarvioituaan kommunistien kannatuksen etelässä. Pak pidätettiin ja häntä syytettiin vakoilusta. Hänet teloitettiin vuonna 1955.


title: Jermilän lasitehdas

text: Jermilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1783–1820. Tehdas valmisti ikkunalasia Venäjän markkinoille ja lisäksi valmistettiin talouslasia ja pulloja.


title: Jermilän lasitehdas

text: Jermilän tehdas lopetti toimintansa vuonna 1820. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Leistilän lasitehdas vuonna 1801 ja Jäppilän lasitehdas vuonna 1802.


title: Leistilän lasitehdas

text: Leistilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1801–1865. Tehdas valmisti ikkunalasia Venäjän markkinoille.


title: Leistilän lasitehdas

text: Leistilän tehdas lopetti toimintansa vuonna 1865. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Jäppilän lasitehdas vuonna 1802.


title: Jäppilän lasitehdas

text: Jäppilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1802–1846. Tehdas valmisti väritöntä ikkunalasia Venäjän markkinoille ja lisäksi vihreää tuhkalasia Suomen markkinoille.


title: Jäppilän lasitehdas

text: Jäppilän tehdas lopetti toimintansa vuonna 1846. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Leistilän lasitehdas vuonna 1801. Jäppilän tehdas oli jo 1830-luvulla muutamia vuosia suljettuna omistajien perintöriitojen takia.


title: Team Peltonen

text: Team Peltonen on suomalainen maastohiihtotalli, joka osallistuu Ski Classics -sarjaan. Joukkueenjohtajana toimii Pasi Vuori. Talli on nimetty pääsponsorinsa Peltonen-suksimerkin mukaan.


title: Ydinaseiden painevaikutukset

text: Ydinaseiden painevaikutukset ovat ydinräjähteen räjähdyksen aiheuttama paineaalto ja tuuli. 1 megatonnin maanpinnassa tapahtuva räjähdys aiheuttaa 5 PSI:n ylipaineen 8 km päässä. Tämä romahduttaa monet talot, vammauttaa lähes kaikki ja tappaa noin puolet. Näitä vakavia vaurioita vastaa hirmumyrskymäinen tuulen nopeus 74 m/s. Painevaikuus riippuu räjähdysvoimasta niin, että räjähdysvoiman tuhatkertaistumien kasvattaa vaikutussädettä kymmenkertaiseksi.


title: Ydinaseiden painevaikutukset

text: 1 megatonnin pintaräjähdys levittää 7 kPa (1 PSI) painevaikutuksen jopa 80,76 kilometrin päähän. Tämä aiheuttaa talojen muuttumisen asuinkelvottomaksi. 14 kPa (2 PSI) (katot ja ovet rikkoutuvat, talot luhistuvat osittain.) Teollisuusrakennukset tuhoutuvat 1 kt räjähdyksessä 350 metrin päässä 110 kPa:n paineessa, ja 1 Mt räjähdyksessä 5,5 kilometrin päässä 50 kPa:n paineessa 1 MT räjähdys kaataa puita ylipaineeseen nähden tehokkaammin, koska paineen kesto on pidempi.


title: Ydinaseiden painevaikutukset

text:
Yhden megatonnin pintaräjähdyksen painevaikutus
Kellarien vauriot


title: Ydinaseiden painevaikutukset

text: Räjähdyskorkeus jolla tulipallo ei kosketa maata 200*Y^(1/3)Seuraava taulukko kertoo tarkemmin, millaisia vaikutuksia erisuuruisilla paineilla on.


title: Ydinaseiden painevaikutukset

text: Painevauriot jollekin rakennetyypille riippuvat rakenteiden ominaisuuksista ja voivat vaihdella huomattavastikin tilanteen mukaan. Yleisemmin Hiroshimassa ikkunoita särkyi 15 kilometrin päässä räjähdyken pintanollapisteestä, ja joissain tapauksissa jopa 27 kilometrin päässä. Arviolta 50 megatonnin Tsar Bomba särki ikkunoita osittain vielä 900 kilometrin päässä räjähdyksestä.


title: Ydinaseiden painevaikutukset

text: Kaikki ikkunat särkyvät varmasti 0,5–1 PSI:ssa. 10 % särkyy 0,3 PSI:ssä, jossa esineet eivät yleensä lennä tuulen voimasta ja jossa vakavan vaurion todennäköisyys on vain 5 %. Lasit särkyvät vielä 0,15 PSI:ssä. Pienet ikkunat saattavat särkyä vielä 0,10 PSI:ssä ja uudet 0,003:ssa, jos niihin kohdistuu esirasitus.


title: Ydinaseiden painevaikutukset

text:
Paineaallon suuntaiset johdot tuhoutuvat ilmaräjähdyksessä suunnilleen yhtälön 0,42*Y^0,409 km etäisyydellä.
Paineaaltoa vastaan poikittain olevat johdot tuhoutuvat 0,50*Y^0,411 km etäisyydellä.. Pintaräjähdyksessä tämä kerrotaan vakiolla 2/3.
35 kpa ylipaine, jossa useimmat asuintalot tuhoutuvat, on 1 Mt ilmaräjähdyksessä etäisyydellä 7,1 km mutta maanpintaräjähdyksessä etäisyydellä 4,5 km
14 kpa ylipaine on 1 MT ilmaräjähdyksessä etäisyydellä 13 km ja pintaräjähdyksessä 7.7 km.
Tämä on yhtälönä 1,37*Y^(1/3) km ilmaräjähdykselle ja 0,77*Y^(1/3) km pintaräjähdykselle.
Autot tuhoutuvat ilmaräjähdyksessä etäisyydellä 5/6 b=5,9 km, kun b on paineaallon suuntaisten johtojen tuhoutuminen, joka on 1 Mt räjähteelle 7,1 km.
Kevyet lelentokoneet tuhoutuvat etäisyydellä 1,6 a, jossa a on 14 kpa:ta vastaava etäisyys.
1 mt ilmaräjähdyksessä kevyet lentokoneet tuhoutuvat vielä 20.8 km päässä räjähdyspisteestä.


title: Ydinaseiden painevaikutukset

text: Sadovskyn kaavaan pohjautuva ydinaseille sovitettu räjähteen etäisyys-painekaava


Ydinaseiden painevaikutukset


title: Ydinaseiden painevaikutukset

text:
Jossa m räjähtävä ainemäärä kg,(1 kt=1000000 kilogrammaa), p_kPa paine kilopascalia,
ja r etäisyys metreinä räjähdyspaikasta.


title: Ydinaseiden painevaikutukset

text: Alla pari hyvin likimääräistä kaavaa


title: Ydinaseiden painevaikutukset

text: Ylipaine noudattaa suunnilleen kaavaa


title: Ydinaseiden painevaikutukset

text: jossa ylipaineen formula_3 yksikkö on psi ja etäisyys formula_4 km.


title: Ydinaseiden painevaikutukset

text: Jos ylipaine on välillä 2–100 kPa. voidaan käyttää likiarvokaavaa 1 kt räjähteelle


title: Ydinaseiden painevaikutukset

text: jossa formula_3 annetaan yksikössä kPa ja ja etäisyys formula_4 km


title: Ydinaseiden painevaikutukset

text:
Tuulen nopeus lasketaan paineesta kaavalla
missä "c" on äänen nopeus, "p" huippupaine ja "p" ilmanpaine, joka on 15 PSI. Esimerkiksi 1 PSI:n painetta vastaa tämän mukaan kova tuuli, 17 m/s, ja 2 PSI:tä 33 m/s sekä 5 PSI:tä 49 m/s. 50 kPa eli 7.25 PSI vastaa tuulen nopeutta 100 m/s.


title: Sandnäsin lasitehdas

text: Sandnäsin lasitehdas toimi Munsalassa vuosina 1847–1890. Tehdas valmisti ikkunalasia sekä pulloja ja talouslasia.


title: Sandnäsin lasitehdas

text: Sandnäsin tehdas lopetti toimintansa kannattamattomana vuonna 1890.


title: Ydinaseiden polttovaikutukset

text: Ydinaseiden polttovaikutukset ovat ydinräjähdyksen kuumuudesta johtuvia kuumuuden aiheuttamia tuhoja, vammautumisia ja kuolemia. Näillä on suuri merkitys varsinkin isoilla räjähdystehoilla.


title: Ydinaseiden polttovaikutukset

text: Noin 35 % räjähdyksen energiasta muuttuu lämpöenergiaksi. Suuri määrä lämpösäteilyä imeytyy ihmisen ihoon ja palaviin aineisin lyhyessä ajassa. Varsinkin suurissa vetypommiräjähdyksissä pommin lämpösäteily polttaa ihmisiä, eläimiä, kasveja ja rakenteita laajalla alueella suhteessa paineaallon tuhovaikutuksiin. Hyvin lähellä räjähdystä ihmiset haihtuvat ilmaan tai palavat karrelle. Kauempana syttyy tulipaloja ja ihmisille tulee eriasteisia palovammoja. Polttovaikutus riippuu polttavan säteilyn kestosta ja voimakkuudesta sekä kohteena olevan materiaalin laadusta, eli syttyvyydestä ja kyvystä imeä säteilyä. Jos useimmat materiaalit syttyvät, syntyy tuhoisa tulimyrsky, joka kestää tuntikausia ja voi imeä ihmisiä myrskytuulen voimalla tuliseen pätsiin.


title: Ydinaseiden polttovaikutukset

text: 1 megatonnin räjähdys polttaa suojaamattoman ihon karrelle 12 km päässä, aiheuttaa rakkoja noin 14,5 km päässä ja voi polttaa ihon vielä 18 km päässä räjähdyksestä. Tulipaloja syttyy varmasti 9,3 km päässä maanpintakeksipisteestä, mahdollisesti vielä 12 km päässä. Käytännössä paineaalto sytyttää tulipaloja kauempanakin. Miten pahoja tulipaloja syntyy, riippuu rakennuskannasta ja kasvillisuudesta. Pahimmassa tapauksessa syntyy suuri palo, tulimyrsky, joka saattaa imeä ihmisiä palavaan pätsiin. Tulimyrsky vaatii palavaa ainetta ainakin noin 40 kilogrammaa neliömetriä kohti. Tuulen on oltava alle 3,5 m/s. Hiroshimassa tulimyrsky tuhosi noin 11,5 km. Metsäpalo saattaa kuivissa oloissa levitä ainakin 10 km päähän. Hiroshimassa 190 J/cm aiheutti 1 800 °C lämpötilan, mikä sulatti kattotiiliä. 25 J/cm hiillytti puisia pylväitä, jotka eivät vielä syttyneet.


title: Ydinaseiden polttovaikutukset

text: Kun räjähdysteho kasvaa, kasvaa myös palovamman syntymisen vaatima lämpösäteily. Räjähdysteho ilmoitettu kilotonneina tai megatonneina. Suluissa etäisyys räjähykspaikasta.


title: Ydinaseiden polttovaikutukset

text: Iho palaa karrelle 20–40 J/cm eli noin 5–10 cal/cm lämmöstä.


title: Ydinaseiden polttovaikutukset

text: Jos 50% ihosta palaa karrelle tai 100% palaa rakoille, ihminen kuolee. Jos pelkästään 50 % palaa rakoille, kuolee 50% todennäköisyydellä. Jos 10% palaa rakoille tai karrelle, kuolee 5%todennäköisyydellä.


title: Ydinaseiden polttovaikutukset

text: Niinpä palovammat aiheuttavat varmoja kuolemia suojattomille 1 Mt ilmassa tapahtuvassa räjähdyksessä yli 17 km päässä maanpintakeskipisteestä.


title: Ydinaseiden polttovaikutukset

text: Metsäpaloja syttyy säteellä formula_1pintaräjähdyksestä.


title: Ydinaseiden polttovaikutukset

text: Niinpä 1 Mt räjähde sytyttää metsän palamaan pintaräjähdyksessä vielä 14,3 km päässä. Useimmat muut palavat aineet synnyttvjät laajan yleispalon 12,5 km päässä ja monia erillispaloja syttyy 25 km päässä.


title: Ydinaseiden polttovaikutukset

text: Polttovaikutus noudattaa räjähdystehon suhteen suunnilleen eksponenttia 2/5.


title: Ydinaseiden polttovaikutukset

text: Maanpintaräjähdykselle on arvioitu seuraavia polttovaikutuksen yhtälöitä.


title: Ydinaseiden polttovaikutukset

text: Palovammat:


title: Ydinaseiden polttovaikutukset

text: Tulipalot:Yhtälöissä Y on räjähdysteho kt, tulos etäisyys km räjähdyspisteestä.


title: Ydinaseiden polttovaikutukset

text:
Eri aineiden syttymiskynnykset riippuvat räjähdystehosta.
Jos räjähteen voima on suurempi, aineiden syttyminen vaatii isompaa tehoa.


title: Ydinaseiden polttovaikutukset

text:
Herkästi syttyvien kuivan lahon puun ja pudonneiden lehtien syttymiskynnys riippuu lämpötilasta näin
formula_8
Hienon heinän syttymislämpö riippuu räjähdystehosta näin


Ydinaseiden polttovaikutukset


title: Ydinaseiden polttovaikutukset

text: missä J on lämpöenergia J/cm, Y räjähdysenergia kilotonneja.


title: Ydinaseiden polttovaikutukset

text: Telttakankaan syttymislämpö näin:


title: Ydinaseiden polttovaikutukset

text: Kuusen neulasten syttymislämpö näin:


title: Ydinaseiden polttovaikutukset

text: 8 J/cm lämpöetäisyys suoraan räjähdyspisteestä noudattaa seuraavaa kaavaa, noin 0,6 km tarkkuudella:


title: Ydinaseiden polttovaikutukset

text: 20 J/cm lämpöetäisyys suoraan räjähdyspisteestä noudattaa seuraavaa kaavaa, noin 0,6 km tarkkuudella:


title: Ydinaseiden polttovaikutukset

text: 40 J/cm lämpöetäisyys noudattaa karkeasti kaavaa


title: Ydinaseiden polttovaikutukset

text: 85 J/cm lämpöetäisyys noudattaa karkeasti kaavaa


title: Ydinaseiden polttovaikutukset

text: 105 J/cm lämpöetäisyys noudattaa karkeasti kaavaa


title: Ydinaseiden polttovaikutukset

text: Suurkaupungeissa on ilmassa pölyä ja muuta saastetta. Tämä vähentää näkyvyyttä. Niinpä suurkaupungin esikaupunkialueella on näkyvyys 30–40 km ja kaupungin keskustassa 10–20 km. Niinpä esikaupunkialueella tulee kertoa ilmaräjähdyksen tietyn lämpömäärän vastaanottava säde kertoimella 0,9 ja kaupungin keskustassa kertoimella 0,75. Niinpä sininen puuvillainen työpukukangas syttyy megatonnin pommilla 113 J/cm lämpömäärällä. Tämä on hyvällä näkyvyydellä suunnilleen etäisyydellä 8,4 km. Esikaupunkialueella sama kangas syttyy on 7,6 km etäisyydellä itse räjähdyspisteestä ja kaupungin keskustassa 6,3 km.


title: Ydinaseiden polttovaikutukset

text: 500 kilotonnin räjähdys 1,77 km korkeudessa:


title: Ydinaseiden polttovaikutukset

text:
Palovammat 50%:n todennäköisyydellä.Tämän mukaan udussa 4 km näkyvyydellä 4,8 km päässä räjähdyspaikasta
tulee III asteen palovammoja.


title: Kuvaskankaan lasitehdas

text: Kuvaskankaan lasitehdas toimi Merikarvialla vuosina 1860–1884. Tehdas valmisti ikkunalasia, pulloja sekä yksinkertaista talouslasia (viilivateja, lasipurkkeja, oluttuoppeja ym.).


title: Kuvaskankaan lasitehdas

text: Kuvaskankaan tehdas lopetti toimintansa kannattamattomana vuonna 1884 pääomien ja investointien puutteeseen. Tehtaan vaikeudet olivat alkaneet jo 1860-luvun katovuosina. Merikarvialla toimi samaan aikaan myös Harjun lasitehdas joka lopetti toimintansa jo 1874.


title: Maailmanloppu (vuoden 1916 elokuva)

text: Maailmanloppu () on vuonna 1916 valmistunut tanskalainen mykkäelokuva. August Blomin ohjaaman katastrofielokuvan pääosia esittävät Olaf Fønss, Carl Lauritzen, Ebba Thomsen ja Johanne Fritz-Petersen.


title: Maailmanloppu (vuoden 1916 elokuva)

text: Maahan iskeytyvä komeetta lähestyy pohjoiseurooppalaista kaivoskaupunkia. Kansa keräytyy rukoilemaan kiertävän saarnamiehen johdolla, työläiset kapinoivat ja keinottelulla rikastunut teollisuusmies juhlii menestystään. Komeetan aiheuttamasta hävityksestä selviytyvät vain Edith ja hänen rakastettunsa Reymers, jotka onnistuvat lopulta löytämään toisensa.


title: Maailmanloppu (vuoden 1916 elokuva)

text: Nordisk Films Kompagnin tuottama "Maailmanloppu" on elokuvahistorian ensimmäinen pitkä apokalyptinen elokuva. Sen taustalla ovat tuhatvuotinen eskatologinen perinne, tieteisfiktion tulevaisuudennäyt, ihmiskuntaa vuonna 1910 säikäyttänyt Halleyn komeetta ja ensimmäisen maailmansodan synnyttämä huoli maailman tuhoutumisesta. Sodan aiheuttamat rajoitukset saivat tanskalaiset elokuvatuottajat kiinnostumaan näyttäviä erikoistehosteita sisältävien katastrofi- ja tieteiselokuvien tekemisestä.


title: Maailmanloppu (vuoden 1916 elokuva)

text: "Maailmanloppu" oli aikanaan valtava menestys etenkin poikkeuksellisen vaikuttavien erikoistehosteidensa ansiosta. Sen rakkausjuonet, uskonnolliset ainekset ja yhteiskuntakritiikki tuntuvat nykynäkökulmasta vähemmän onnistuneilta. Apokalyptisen elokuvan tiennäyttäjän vaikutus on havaittavissa varsinkin Abel Gancen "La fin du mondessa" (1931).


title: Maailmanloppu (vuoden 1916 elokuva)

text: Elokuvaa esitettiin Suomessa alkuvuodesta 1917. Sen suomenkielisiä nimiä olivat "Suuri hävitys", "Suuri katastroofi", "Suuri hävityksen päivä" ja "Suuri pyrstötähti eli Hävityksen päivä".


title: Maailmanloppu (vuoden 1916 elokuva)

text: Tanskan elokuva-instituutissa vuonna 2006 restauroitu "Maailmanloppu" on julkaistu DVD:llä yhdessä Holger-Madsenin "Avaruuslaivan" (1918) kanssa. Elokuvat on varustettu englanninkielisellä tekstityksellä ja Ronen Thalmayn pianomusiikilla.


title: Kia Avella

text: Kia Avella on Kian vuosina 1994–2000 valmistama pieni henkilöautomalli. Se suunniteltiin Kian ja Fordin välisessä yhteistyössä, ja autoa myytiin myös nimellä Ford Festiva (Pohjois-Amerikassa Ford Aspire). Avellan korvaajaksi tuli Kia Rio.


title: Kia Avella

text: Moottoreina autossa käytettiin Mazdan 1,3- ja 1,5-litraisia bensiinimoottoreita.


title: Harjun lasitehdas

text: Harjun lasitehdas toimi Merikarvialla vuosina 1860–1874. Tehdas valmisti vihreästä lasimassasta ikkunalasia, pulloja sekä yksinkertaista talouslasia. Tehdas sijaitsi Merikarvian Alakylän Stupilan talon maalla nykyisen valtatie 8:n varrella lähellä Tuorilaa.


title: Harjun lasitehdas

text: Harjun tehdas lopetti toimintansa kannattamattomana vuonna 1874. Tehtaan vaikeudet olivat alkaneet jo 1860-luvun katovuosina. Merkarvialla toimi samaa aikaan myös Kuvaskankaan lasitehdas joka lopetti toimintansa 1884.


title: Radikaali keskusta

text: Radikaali keskusta eli äärikeskusta (myös radikaali sentrismi) on politiikan tutkimuksen käsite, jolla viitataan joihinkin radikaaleihin keskustalaisiin poliittisen kirjon ulottuvuuksiin.


title: Radikaali keskusta

text: Radikaali sentrismi yhdistelee sekä vasemmiston että oikeiston näkemyksiä . Kyse ei ole kuitenkaan keskitien politiikasta vaan laajemmista näkymistä. Käytännölliset ratkaisut ja radikalismille tyypillinen järjestelmien uudistaminen ovat sille tärkeitä. Keskustaradikaaleihin aatteisiin kuuluu eräänlainen riippumattomuus. Käsitteen siinä merkityksessä, jossa sitä on käytetty poliittisessa keskustelussa ainakin Yhdysvalloissa ja Yhdistyneessä kuningaskunnassa, siinä yhdistyvät yhteiskunnallinen suvaitsevaisuus ja jyrkkä talouskuri, toisin sanoen politiikkaa, jossa poliittis-taloudellisilla toimenpiteillä pyritään vähentämään valtion tulojen alijäämää.


title: Radikaali keskusta

text: Suomessa käsitettä "äärikeskusta" ovat aiemmin käyttäneet Keskusta-puolueen sisäisessä aatepoliittisessa keskustelussa Juha Kuisma ja Alpo Rusi vuonna 1980 ilmestyneessä kirjassa "Avaus äärikeskustaan".


title: Radikaali keskusta

text: Urho Kekkosen luonnehditaan olleen keskustaradikaali.


title: Karan lasitehdas

text: Karan lasitehdas toimi Riihimäellä vuosina 1918–1921. Tehdas valmisti apteekki- ja talouslasia erikoistuen hiottujen ja etsattujen lampunlasien valmistukseen.


title: Karan lasitehdas

text: Karan lasitehtaan toiminta päättyi konkurssiin. Konkurssipesän osti Riihimäen lasitehdas.


title: Rauman lasitehdas

text: Rauman lasitehdas toimi Raumalla vuosina 1910–1925. "Suomen Lasiteollisuus Oy" nimellä toiminut tehdas valmisti ikkunalasia. Tehdas sijaitsi Korkeakarin saarella Rauman sataman edustalla. Tehtaan paikalle rakennettiin myöhemmin Hollmingin Rauman telakka.


title: Rauman lasitehdas

text: Ikkunalasimarkkinoilla vallinnut kilpailu johti hintojen laskuun ja Rauman lasitehdas joutui sen vuoksi talousvaikeuksiin. Vuonna 1916 sen osti Suomen Akkunalasikonttori joka siirsi sitten Raumalle Nuutajärven lasitehtaan ikkunalasituotannon. Rauman lasitehtaan toiminta jatkui vuoteen 1925 saakka vaikka tuotannossa olikin katkoja tulipalojen takia vuosina 1920 ja 1924. Käsityönä ikkunalasia valmistanut Rauman lasitehdas lopetti toimintansa kun vuonna 1922 perustettu Lahden lasitehdas otti käyttöön ikkunalasin koneellisen valmistuksen vuonna 1926.


title: My Little Pony: Elokuva

text: My Little Pony: Elokuva () on vuonna 2017 ensi-iltansa saanut yhdysvaltalainen lapsille suunnattu animaatioelokuva, joka perustuu "" -animaatiosarjaan. Elokuvassa painotetaan ystävyyden merkitystä. Sen ensi-ilta Suomessa oli 13. lokakuuta 2017.


title: My Little Pony: Elokuva

text: Elokuvassa esiintyy useita "My Little Pony: Ystävyyden taikaa"-animaatiosarjasta tuttuja hahmoja, kuten Twilight Sparkle, Applejack, Fluttershy, Pinkie Pie, Rainbow Dash, Rarity ja Spike. Muita hahmoja ovat muun muassa Songbird Serenade, Tempest Shadow, Grubber, Myrskykuningas, Capper, Kapteeni Celaeno, Kuningatar Novo sekä prinsessat Celestia, Luna ja Cadence.


title: My Little Pony: Elokuva

text: Elokuvan on suomentanut Ilmari Pirttilä, ja suomenkielisen version on ohjannut Aku Hytönen.


title: Filip Chytil

text: Filip Chytil (s. 5. syyskuuta 1999 Kroměříž, Tšekki) on tšekkiläinen jääkiekkoilija, joka pelaa NHL-joukkue New York Rangersin organisaatiossa. Seura varasi hänet ensimmäisellä kierroksella 21. pelaajana kesällä . Chytil on pelipaikaltaan keskushyökkääjä, mutta hän osaa pelata myös laidassa. "Hockeyprospect.com" -sivuston mukaan Chytil on dynaaminen ja offensiivinen pelaaja, joka pelaa hyvin kovassa vauhdissa ja käyttää saamaansa tilaa hyväkseen.


title: Filip Chytil

text: Chytil on HC Zlínin kasvatti. Hän oli kaudella 2014–2015 seuran C-nuorten paras maalintekijä ja toiseksi paras pistemies Jan Václavekin jälkeen tehoilla 30+18=48. Chytil jakoi myös tehoilla 4+6=10 Tšekin C-juniorisarjan pudotuspelien pistepörssin toisen sijan KLH Chomutovin Jan Svobodan kanssa edellään vain HC Pardubicen Filip Zadina. Kaudella 2015–2016 hän oli Zlínin B-nuorten toiseksi paras pistemies Daniel Dlabajan jälkeen tehoilla 28+22=50.


title: Filip Chytil

text: Kaudella 2016–2017 Chytil murtautui vain 17-vuotiaana HC Zlínin Extraliga-joukkueen kokoonpanoon. Hänen tulokaskautensa toi 38 runkosarjaottelussa tehot 4+4=8 ja kahdessa playoff-ottelussa tehot 1+1=2.


title: Filip Chytil

text: New York Rangers varasi Chytilin ensimmäisellä kierroksella 21. pelaajana . Samana kesänä hänet varasi myös OHL-joukkue North Bay Battalion koko seitsemäntenä pelaajana. Jo saman kesän heinäkuussa Chytil teki Rangersin kanssa kolmivuotisen tulokassopimuksen. Hän esitti syksyn harjoitusleirillä vahvoja otteita ja Chytil otti paikan Rangersin NHL-kauden 2017–2018 avauskokoonpanosta. Hän nousi yhteen joukkueen kärkiketjuista laidoilleen Rick Nash ja Mats Zuccarello. Chytil teki näin ollen NHL-debyyttinsä runkosarjan avauskierroksella 5. lokakuuta 2017 Colorado Avalanchea vastaan. Hän sai ottelussa jääaikaa lopulta 7.40 minuuttia. Chytil keräsi myös yhden kahden minuutin jäähyn kampituksesta ja hänelle merkittiin ottelusta teholukema -1. Kahden Rangersissa pelatun ottelun jälkeen seura lähetti Chytilin AHL-joukkue Hartford Wolf Packin vahvuuteen. Hän pelasi siellä suurimman osan kaudestaan tehden 46 runkosarjaottelussa tehot 11+20=31. Chytilin teholukema +1 riitti yli puolet kaudet pelanneista joukkueen sisäisen tehotilaston voittoon. NHL:ssä hän pelasi kauden aikana yhdeksän runkosarjaottelua tehopistein 1+2=3. Chytilin NHL-uran avausmaali syntyi runkosarjan viidenneksi viimeisellä kierroksella 30. maaliskuuta 2018 Tampa Bay Lightningia vastaan.


title: Filip Chytil

text: Chytil edusti Tšekkiä MM-kilpailuissa vuonna 2018. Yhteensä hän on pelannut 13 A-maaottelua tehopistein 3+2=5. Chytil teki A-maajoukkuedebyyttinsä vain 18-vuotiaana Carlson Hockey Gamesissa 19. huhtikuuta 2018 Prahan Tipsport Arenalla Suomea vastaan. Hänet merkittiin Tšekin kakkosketjun keskelle laidoilleen Filip Zadina ja Dmitrij Jaškin. Ensimmäisen A-maajoukkuemaalinsa Chytil teki samassa turnauksessa kolmannessa ottelussaan 22. huhtikuuta 2018 Venäjää vastaan.


title: Filip Chytil

text: Chytil pelasi myös alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Chytil voitti kultaa. Hän pelasi myös World U-17 Hockey Challengessa vuonna 2015. Yhteensä Chytil on pelannut seitsemän nuorten ja 43 poikien maaottelua.


title: Sadie Plant

text: Sadie Plant (1. tammikuuta 1964 Birmingham, Yhdistynyt kuningaskunta) on brittiläinen filosofi, kulttuuriteoreetikko ja kirjailija.


title: Sadie Plant

text: Sadie Plant syntyi Birminghamissa ja opiskeli Manchesterin yliopistosta, mistä hän valmistui 1989 filosofian tohtoriksi. Tämän jälkeen hän toimi kulttuurintutkimuksenluennoitsijana Birminghamin yliopistossa ja tutkijana Warwickin yliopistossa. Warwickissä hän johti Kyberneettisen kulttuurin tutkimusyksikköä. Plant jätti akateemisen uransa keskittyäkseen kirjoittamiseen.


title: Sadie Plant

text: Plantin ensimmäinen kirja oli "The Most Radical Gesture: The Situationist International in a Postmodern Age", jossa hän tutki Ranskassa 1960-luvulla kehittyneen situationismin keskeisimpiä hahmoja. Plantin vuonna 1997 julkaistu teos "Zeros and Ones: Digital Women and the New Technoculture" käsitteli vielä tuolloin hyvin vähän tutkittua aihetta feminismin ja kyberkulttuurin yhteyksistä. "Writing on Drugs" (1999) on puolestaan teos 1990-luvun puolivälin kyberkulttuurin teemoista.


title: Espoon lasitehdas

text: Espoon lasitehdas toimi Espoossa vuosina 1912–1922. Tehdas valmisti viina- ja maitopulloja mutta siirtyi vuonna 1920 valmistamaan ikkunalasia.


title: Espoon lasitehdas

text: Espoon lasitehtaan toiminta päättyi tulipaloon. Sen seuraajaksi tuli vuonna 1922 perustettu Lahden lasitehdas joka otti käyttöön ensimmäisenä Suomessa ikkunalasin koneellisen valmistuksen vuonna 1926.


title: Marte Mæhlum Johansen

text: Marte Mæhlum Johansen (s. 5. heinäkuuta 1997) on norjalainen maastohiihtäjä. Hänen seuransa on Østre Toten SL.


title: Marte Mæhlum Johansen

text: Johansenin paras sijoitus Norjan-mestaruuskilpailuissa on viides sija viiden kilometrin vapaan hiihtotavan kisassa Gålåssa 2017.


title: Marte Mæhlum Johansen

text: Johansen voitti nuorten maailmanmestaruuden viiden kilometrin perinteisen hiihtotavan kilpailussa Romanian Rasnovissa 2016 ja yhdistelmäkilpailussa Yhdysvaltain Soldier Hollow’ssa 2017. Lisäksi hän saavutti molemmissa kisoissa yhden hopean: 2016 viestissä ja 2017 viiden kilometrin vapaan hiihtotavan kilpailussa.


title: Marte Mæhlum Johansen

text: Euroopan nuorten olympiafestivaaleilla Liechtensteinin Stegissä 2015 Johansen voitti 7,5 kilometrin perinteisen hiihtotavan kilpailun ja oli mukana toiseksi sijoittuneessa sekaviestijoukkueessa.


title: Alfred (Saksi-Coburg-Gothan herttua)

text: Alfred (Alfred Ernest Albert; 6. elokuuta 1844 – 30. heinäkuuta 1900) oli Saksi-Coburg-Gothan herttua vuodesta 1893 kuolemaansa saakka. Hän oli Iso-Britannian kuningatar Viktorian ja Albert Saksi-Coburg-Gothan toiseksi vanhin poika ja neljänneksi vanhin lapsi. Hänet tunnettiin Edinburghin herttuana vuodesta 1866 kunnes seurasi setäänsä Ernest II:ta Saksi-Coburg-Gothan herttuana Saksan keisarikunnassa.


title: Alfred (Saksi-Coburg-Gothan herttua)

text: Alfred meni naimisiin Venäjän suurruhtinatar Maria Aleksandrovna Romanovan kanssa 23. tammikuuta 1871 ja he saivat viisi lasta:


title: My Aim Is True

text: My Aim Is True on brittiläisen rockmuusikko Elvis Costellon debyyttialbumi, joka julkaistiin vuonna 1977. Albumin tunnetuin kappale on balladi "Alison". Levyltä julkaistiin yhteensä neljä singleä.


title: My Aim Is True

text: Albumi sai sijan 168 Rolling Stonen 500 Greatest Albums of All Time -listalla.


title: My Aim Is True

text: Kaikki kappaleet on kirjoittanut Elvis Costello.


title: Ydinräjähdyksen säteilyvaikutukset

text: Ydinräjähdyksen säteilyvaikutukset ovat ydinpommin alkusäteilyn ja laskeuman tappavia, sairastuttavia ja muita vaikutuksia, jotka voivat ulottua satojen kilometrien päähän räjähdyspaikasta. Ydinaseen säteily tulee alkusäteilynä ja jälkisäteilynä. Jälkisäteily ilmenee radioaktiivisena laskeumana, joka voi ulottua satojen, jopa tuhansien kilometrien päähän räjähdyspaikasta.


title: Ydinräjähdyksen säteilyvaikutukset

text: Säteilyannoksen yksikkö on sievert Sv. 1 sievert on 1000 millisievertiä ja 1000000 mikrosievertiä.


title: Ydinräjähdyksen säteilyvaikutukset

text: Vanhoihin yksikköihin verrattuna 1 sievert on 100 remiä (rem) ja 1 sievert on 100 röntgeniä (R).


title: Ydinräjähdyksen säteilyvaikutukset

text: Säteilyannoksen nopeus eli annosnopeus ilmoittaa, kuinka voimakasta senhetkinen säteily on. Annosnopeuden yksikkö on sievert tunnissa eli SV/h. Vanhoja annosnopeuden yksikköjä ovat rad/h joka on 0.01 Sv/h ja R/h joka on myös 0.01 Sv/h.


title: Ydinräjähdyksen säteilyvaikutukset

text: Imeytyneen säteilyannoksen yksikkö on gray Gy. Se on energiatiheytenä mitattuna 1 J/g. Gamma- ja beetasäteilylle voidaan käytännössä yleensä olettaa, että 1 sievert vastaa 1 Grayta. Yleensä tässä yhteydessä säteilystä puhuttaessa puhutaan gammasäteilystä, mutta alfa- ja neutronisäteilylle käytetään kerrointa 10, jolloin esimerkiksi neutronisäteilylle 1 Gy on 10 Sv. Vanha imeytyneen säteilyannoksen yksikkö on rad, joka on 0,01 Gy.


title: Ydinräjähdyksen säteilyvaikutukset

text: Aktiivisuuden yksikkö on becquerel Bq. Vanha aktiivisuuden yksikkö on curie Ci. 1 curie on 37 gigabecquerelia. Aineiden aktiivisuuksia ilmoitetaan esimerkiksi yksiköissä Bq/kg, Bq/m tai Bq/m. Tšernobylin aikaan Suomeen tuli enimmillään paikoin noin 80 kbq/m laskeuma, mikä vastaa noin 5 mikroSv/tunnissa. Säteily oli enimmillään 0-20 kertaa normaalia taustasäteilyä voimkkaampaa.


title: Ydinräjähdyksen säteilyvaikutukset

text: Ekvivalenttiannosta mitataan SI-yksiköissä sievertillä, lyhenne Sv. Säteilysairaus saattaa syntyä, jos ihminen saa säteilyä 0,35 Sv. Kuolemat alkavat, jos annos ylittää 1,5 Sv. Monesti käytetään säteilysairaudelle 0,5 Sv ja joitakuita tappavalle 2 Sv.


title: Ydinräjähdyksen säteilyvaikutukset

text: Ekvivalenttiannoksen osalta yli 6 sievertiä (Sv) saattaa tappaa, ja yli 8 Sv tappaa alle 1–4 viikossa. Annosnopeuden osalta yli 1 mikrosievertiä tunnissa vaatii suojautumista.


title: Ydinräjähdyksen säteilyvaikutukset

text: Yleisesti ottaen yli 2 grayta (Gy) ihmiseen imeytynyttä säteilyä saattaa tappaa. 50 % kuolee, jos annos on noin 5 Gy. 7 Gy tappaa varmasti. Jos säteily saadaan 30 päivässä, 1 Gy aiheuttaa säteilysairauden. 2 Gy aiheuttaa vakavan sairauden, johon voi kuolla. 3 Gy tappaa yli 50 % 30 päivässä. 10 Gy tappaa kaikki päivien sisällä.


title: Ydinräjähdyksen säteilyvaikutukset

text: Alkusäteily on merkittävä vain pienillä kilotonniluokan räjähteillä, jos niiden painevaikutukselta kyetään suojautumaan.


title: Ydinräjähdyksen säteilyvaikutukset

text: Yli 100 kt räjähteellä kuumuus ja paine tappavat kauempana kuin alkusäteily. Tällöin alkusäteilyn vaikutus peittyy paineaallon ja kuumuuden alle. Yhden megatonnin pintaräjähdys aiheuttaa sairastuttavan 150 millisievertin säteilyn 3,35 km päässä, ja muutamassa tunnissa-muutamassa viikossa ilman hoitoa 50-90% tappavan 5 Sv säteilyn. Vertailun vuoksi noin 50% kuolee yli 35 kPa:n painevaikutuksen aiheuttamiin rakennusten sortumisin ym. 4,58 km säteellä ja monet suojattomat saavat usein tappavia 3. asteen palovammoja 10,7 km päässä räjähdyspisteestä. Yhden kilotonnin räjähteellä 35 kPa paine ulottuu 0,46 km päähän ja 3. asteen palovammat 0,5 km päähän. Mutta 50-80 % tappava 5 Sv alkusäteily ulottuu 840 m päähän ja säteilysairautta aiheuttava 0,15 Sv säteily 1,49 km päähän.


title: Ydinräjähdyksen säteilyvaikutukset

text: Varhaislaskeuma


title: Ydinräjähdyksen säteilyvaikutukset

text: **Lähilaskeuma


title: Ydinräjähdyksen säteilyvaikutukset

text: **Kaukolaskeuma


title: Ydinräjähdyksen säteilyvaikutukset

text: *Myöhäislaskeuma


title: Ydinräjähdyksen säteilyvaikutukset

text: Kraatteria ei synny, jos räjäytyskorkeus on yli formula_1 metriä, ja laskeuma vähenee, jos räjäytyskorkeus on yli formula_2 metriä.


title: Ydinräjähdyksen säteilyvaikutukset

text: Ydinräjähdyksen pilven yläreunan korkeus on formula_3 metriä. Niinpä kilotonnin pilvi nousee 3 km ja megatonnin pilvi 23 km korkeuteen. Toisten kaavojen mukaan pilven yläreunan korkeus H 10 minuuttia räjähdyksen jälkeen on alle 20 kilotonnin räjähteellä formula_4 ja alareunan korkeus formula_5


title: Ydinräjähdyksen säteilyvaikutukset

text: Pilven yläreunan korkeus yli 20 kilotonnin räjähteellä olisi formula_6 ja alareunan korkeus formula_7. Sienipilven lakin alarajan korkeus on noin 2/3 koko korkeudesta.


title: Ydinräjähdyksen säteilyvaikutukset

text: Pilven säde on 1 kt räjähteellä 1 km, 1 Mt räjähteellä 15 km. Niinpä pilven säteen yhtälö on formula_8.


title: Ydinräjähdyksen säteilyvaikutukset

text: Yhden megatonnin pilvi vakautuu noin 10 minuutissa.


title: Ydinräjähdyksen säteilyvaikutukset

text: Radioaktiivinen aines häviää ajan mukana. Jotkut aineet pysyvät radioaktiivisina kymmeniä tuhansia vuosia, toiset lyhyemmän ajan. Ydinräjähteen tuottama radioaktiivinen aines menettää radioaktiivisuuttaan keskimäärin nopeudella formula_9 jossa formula_10 on annosnopeus tunti räjähdyksen jälkeen, formula_11 annosnopeus hetkellä formula_12 tuntia, formula_13 aika. Yhtälö on parin viikon sisään 25 %:n tarkka, ja puolen vuoden sisään 50 % tarkka. Yli puolen vuoden jaksolle kaavaa ei pitäisi käyttää.


title: Ydinräjähdyksen säteilyvaikutukset

text: Jos kyseinen yhtälö ratkaistaan, huomataan radioaktiivisuuden heikkenevän 7-kertaisessa ajassa kymmenenteen osaansa.


title: Ydinräjähdyksen säteilyvaikutukset

text: Niinpä 1 Sv/h annosnopeus pienenee parissa viikossa annosnopeuteen 1/1000 Sv/h, eli arvoon 1 mSv/h. Näin koska 7 tunnin päästä on 0,1 Sv/h, 7*7=49 tunnin päästä 0.01 Sv/h ja 7*7*7=543 tunnin päästä 0.001 Sv/h.


title: Ydinräjähdyksen säteilyvaikutukset

text: Käytännössä kaavassa käytetty eksponentti voi olla 1,2:n sijasta vaikkapa -0,9 - -2,0. Noin puolen vuoden päästä hajoaminen kiihtyy, ja eksponentti on -2,6.


title: Ydinräjähdyksen säteilyvaikutukset

text: Yli 400 mikrometrin hiukkaset putoavat pilvestä jo sen nousuvaiheessa. 40-400 mikrometrin hiukkaset synnyttävät varhaislaskeuman, koska ne leijuvat pitkään ilmassa. Noin 50 % syntyneistä radioaktiivista aineista laskeutuu maahan 16 tunnin kuluessa räjähdyksestä. 24 tunnin kuluessa on laskeutunut maahan 50-80 %. Ilmassa leijuessaan hiukkaset menettävät radioaktiivisuuttaan ja tiheä hiukkaspilvi hajaantuu. Toisaalta hiukkaset kulkeutuvat tuulen mukana yhä kauemmas vaaraa aiheuttamaan.


title: Ydinräjähdyksen säteilyvaikutukset

text: 1 Mt pintaräjäytys jossa fission osuus on 50 % höyrystää noin miljardi kiloa maata. Lisäksi suunnilleen 1000 kg aseen ainetta höyrystyy. Fissiotuotteita syntyy 30 kg ja aktivoitumistuotteita 50 kg. Ydinräjähdyksessä ilmaan vapautuu


Ydinräjähdyksen säteilyvaikutukset


title: Ydinräjähdyksen säteilyvaikutukset

text: jossa formula_15 aktiivisusu curieta, formula_16 ilmaistaan kilotonneina, formula_17 fission osuus, formula_18 kerroin.


title: Ydinräjähdyksen säteilyvaikutukset

text: formula_17 voi olla esim formula_20 ja formula_21


title: Ydinräjähdyksen säteilyvaikutukset

text: Tämän mukaan yhden megatonnin räjähdys voi vapauttaa ilmekehään enintään 530 miljardia curieta jälkisäteilyä.


title: Ydinräjähdyksen säteilyvaikutukset

text: Vaarallisen laskeumasektorin kärjen etäisyys alatuuleen räjähdyspaikasta saadaan kaavalla


title: Ydinräjähdyksen säteilyvaikutukset

text: Tässä formula_23 on tuulen nopeus yksikössä km/h (3,6·m/s) ja formula_24 räjähdysvoima kilotonneina. Tällä vaarallisella alueella säteilyn annosnopeus on on yli 1 mSv/h.


title: Ydinräjähdyksen säteilyvaikutukset

text: Jos ensimmäisen tunnin annosnopeus kerrotaan neljällä-viidellä saadaan pitkän ajan annos, jos säteily heikkenee 7-10-säännön mukaan, eli eksponentti on 1,2.


title: Ydinräjähdyksen säteilyvaikutukset

text: Niinpä ensimmäisen tunnin annosnopeus 0.1 Sv/h tuottaa vuodessa-parissa noin 0,5 Sv annoksen.


title: Ydinräjähdyksen säteilyvaikutukset

text: Amerikkalaiset räjäyttivät vuonna 1954 Bikinin alueella 15 megatonnin räjähteen. Noin 0,02-0,5 millimetrin kalkkihiukkaset kulkeutuivat tuulen mukana 450x100 km alueelle. Noin 225x30 km alueella säteily oli tappavaa. Tälle alueelle tuli neljässä vuorokaudessa yli 15 Sv. Noin 250 km etäisyydellä noin puolet olisivat voineet kuolla yli 10 Sv säteilyyn. Tällä etäisyydellä lumisadetta muistuttava laskeuma alkoi noin 8 tunnin kuluttua räjähdyksestä, jatkuen tuntikausia. 300 km etäisyydellä 5-10 % olisi saattanut kuolla. Tällä alueella tuli neljässä vuorokaudessa ainakin 5 Sv. Noin 350 km päässä säteily ei olisi ollut enää tappavaa. 1Sv tuli vielä noin 460 km päästä alatuuleen, 16 tunnin kuluttua räjähdyksestä. Pilvi ehti 250 km päähän noin 8 tunnissa.


title: Ydinräjähdyksen säteilyvaikutukset

text: Teoreettiset laskeumaellipsit: 1 megatonnin räjähdys, navakka tuuli 7 m/s puhaltaa samaan suuntaan, ei sateita.


title: Ydinräjähdyksen säteilyvaikutukset

text: Muutamassa päivässä suojattoman tappava alue on tällöin noin 200x60 km, noin 7 020 km. Ihmisiä kuolee vielä alun annosnopeudella 300 mSv/h, jonka ellipsi ulottuu 260x60 km alueelle. Säteilysairaus tulee vielä 825x77 km alueella, jolla tulee 70 mSv/h. Paljon kauempana tarvitaan suojautumista syöpäriskin takia.


title: Ydinräjähdyksen säteilyvaikutukset

text: 300 msv/h annosnopeus, mikä vastaa noin 1,5 Sv kokonaisannosta, juuri ja juuri tappava, 7 m/s tuuli, fission osuus 100%, pintaräjähdys


title: Ydinräjähdyksen säteilyvaikutukset

text: Voima Pituus km Leveys kmTuulen nopeuden vaikutus 1 Mt maanpintaräjähdys, fissio 100%, 300 Sv/h juuri ja juuri tappava kokonaisannos


title: Ydinräjähdyksen säteilyvaikutukset

text: Nopeus Pituus Jos laskeuma on on 93 km päässä 6,7 m/s (24 km/h) tuulella 10 Sv/h, se alkaa teoriassa 3,8 tunnin kuluttua räjähdyksestä. Laskeuman teoreettinen yläraja 180 km päässä on saman logiikan mukaan 2 Sv/h, koska sen voimakkuus on 1000/(3,8), jossa 1,2 on keskimääräinen puoliintumiseksponentti, kantaluku aika ja jaeattva alkuperäinen annosnopeus.


title: Ydinräjähdyksen säteilyvaikutukset

text: Laskeuman maksimiannos saadaan etäisyydellä


title: Ydinräjähdyksen säteilyvaikutukset

text: Jossa Dm on tuhansia jalkoja, s tuulen nopeus solmua ja W kilotonneja.


title: Ydinräjähdyksen säteilyvaikutukset

text: Toisaalta maksimiannos Rm on


Ydinräjähdyksen säteilyvaikutukset


title: Ydinräjähdyksen säteilyvaikutukset

text: Laskeuman huippu saavutetaan hetkellä


title: Ydinräjähdyksen säteilyvaikutukset

text: formula_27, jossa


title: Ydinräjähdyksen säteilyvaikutukset

text: formula_28 on keskimäärin 2, jos lakseuma kertyy keskimääräistä vauhtia.


title: Ydinräjähdyksen säteilyvaikutukset

text: laskeuma kestää vielä huipun jälkeen


title: Ydinräjähdyksen säteilyvaikutukset

text: formula_30 on keskimäärin noin 3,75


title: Ydinräjähdyksen säteilyvaikutukset

text: Tällöin jos laskeuma saapuu 4 tunnin kuluttua, laskeuma saavuttaa huippunsa 8 tunnin kuluttua räjähdyksestä, ja kestää suunnilleen hetkeen 11,75 tuntia räjähdyksestä. Laskeuman kesto on näin ollen 7,75 tuntia. formula_28 voi olla välillä 1,25-3,5, ja formula_30 välillä 1,5-7.


title: Ydinräjähdyksen säteilyvaikutukset

text: Viipymisaika on aika, joka kuvaa laskeuman vähenemistä


title: Ydinräjähdyksen säteilyvaikutukset

text: jossa T on viipymisaika ja h sienipilven pilven alarajan korkeus 10 minuutin kuluttua räjähdyksestä. Tämä aika on 1 magatonnin räjähteellä noin 3,8 tuntia.


title: Ydinräjähdyksen säteilyvaikutukset

text: Nukemapin teoreettisia kaavoja 1 Sv/h annosnopeutta vastaava etäisyys alatuuleen, räjähdyksessä 100% fissiota


title: Ydinräjähdyksen säteilyvaikutukset

text: jossa R_1:Sv on 1 Sv:tä vastaava etäisyys alatuuleen, Y räjähdysvoima kt ja u tuulen nopeus mailia tunnissa. Annosnopeus vähenee 1/10 osaansa matkalla


title: Ydinräjähdyksen säteilyvaikutukset

text: jossa dR_1_10 on etäisyys, jossa alun annosnopeus vähenee alatuuleen mentäessä 1/10 osaansa,Y räjähdysvoima kt ja u tuulen nopeus mailia tunnissa.


title: Ydinräjähdyksen säteilyvaikutukset

text: Hyvin likimääräinen kaava annosnopeuden 1 Sv/h ellipsin suurimmalle leveydelle.


title: Ydinräjähdyksen säteilyvaikutukset

text: jossa W_1Sv on alussa vähintään 1 Sv/h annosnopeuden alueen suurin leveys,Y räjähdysvoima kt ja u tuulen nopeus mailia tunnissa. Kaava likimääräinne. Eksponentti voi olla välillä 0,52-0,66, keskimäärin 0,6.


title: Ydinräjähdyksen säteilyvaikutukset

text: 1/10 käyrien väli 1Sv,0,1 Sv jne välimatka poikittain tuulen suuntaan on


title: Ydinräjähdyksen säteilyvaikutukset

text: jossa dW_1_10 on etäisyys, jossa alun annosnopeus vähenee alatuuleen mentäessä 1/10 osaansa,Y räjähdysvoima kt.


title: Ydinräjähdyksen säteilyvaikutukset

text: Glasstonen laskeumaellipsejä, kun tuulen nopeus on 6,7 m/s ja räjähdysvoima 1 Mt


title: Ydinräjähdyksen säteilyvaikutukset

text: 1 Sv/h ellipsin pituus


Ydinräjähdyksen säteilyvaikutukset


title: Ydinräjähdyksen säteilyvaikutukset

text: ja leveys


title: Ydinräjähdyksen säteilyvaikutukset

text: ja 1 Sv/h paikallislaskeuman leveys


title: Ydinräjähdyksen säteilyvaikutukset

text: Tuulen nopeuden vaikutus


title: Ydinräjähdyksen säteilyvaikutukset

text: Tässä


title: Ydinräjähdyksen säteilyvaikutukset

text: u_mph=15.0 ja f_skale=1.0


title: Ydinräjähdyksen säteilyvaikutukset

text: muita Glasstonen 1977 ellipsejä


title: Gwangju (Gyeonggi)

text: Gwangju (, hanja 廣州市) on kaupunki Etelä-Korean Gyeonggin maakunnassa. Se sijaitsee linnuntietä 29 kilometriä Soulista kaakkoon. Vuonna 2016 kaupungin väkiluvuksi arvioitiin 327 723.


title: Korolenko (laiva)

text: Korolenko on Itä-Saksassa vuonna 1954 valmistunut baikalluokan sisävesiristeilijä. Alus toimi vuodesta 1992 lähtien turistien majoituslaivana Viipurin Salakkalahdessa, kunnes se tuhoutui rajussa tulipalossa yöllä 30.-31. heinäkuuta 2017. Laiva oli saanut viranomaisilta käyttökiellon majoittamiseen vuonna 2013.


title: Korolenko (laiva)

text: Laivalla liikennöitiin vuodesta 1964 alkaen Leningradista Moskovaan ja edelleen Donin Rostoviin eteläiselle Venäjälle. Vuonna 1992 aluksen vuokrasi Titanik niminen yhtiö, joka siirsi sen Viipuriin ja ankkuroi hostelliksi Salakkalahden rannalle.


title: Kommandoverband Jaguar

text:
Kommandoverband Jaguar oli 1944 luotu saksalainen erikoisyksikkö, joka luotiin häiritsemään neuvostojoukkoja sekä levittämään vääriä tietoja linjojen takana. Sille oli annettu neuvostoliittolaisia varusteita kuten esimerkiksi keskiraskaita T-34/85 panssarivaunuja, ja neuvostoliittolaisia univormuja.
Yksikön sotilaat koostuivat venäjän kieltä taitaneista saksalaisista ja Saksan puolelle loikanneista neuvostoliittolaisista. Yksikölle annettiin myös tuntematon määrä MP40 konepistooleja joihin oli asennettu äänenvaimennin.


title: Aitolasisiivet

text: Aitolasisiivet (Sesiinae) on lasisiipisten alaheimo, joka sisältää 1 298 kuvattua lajia.


title: Hanam

text: Hanam (, hanja 河南市) on kaupunki Etelä-Korean Gyeonggin maakunnassa. Se sijaitsee Hanjoen etelärannalla linnuntietä 21 kilometriä Soulista itään. Vuonna 2016 kaupungin väkiluvuksi arvioitiin 211 101.


title: Icheon

text: Icheon (, hanja 利川市) on kaupunki Etelä-Korean Gyeonggin maakunnassa. Se sijaitsee linnuntietä 52 kilometriä Soulista kaakkoon. Vuonna 2016 kaupungin väkiluvuksi arvioitiin 210 359.


title: Sesiini

text: Sesiini on lasisiipisten tribus, joka sisältää 112 kuvattua lajia.


title: Gunpo

text: Gunpo (, hanja 軍浦市) on kaupunki Etelä-Korean Gyeonggin maakunnassa. Se sijaitsee linnuntietä 23 kilometriä Soulista etelään. Vuonna 2016 kaupungin väkiluvuksi arvioitiin 284 890.


title: Gwangmyeong

text: Gwangmyeong (, hanja 光明市) on kaupunki Etelä-Korean Gyeonggin maakunnassa. Sen kaupunkirakenne liittyy lounaasta Soulin rakennuskantaan; kaupunkikeskustojen välimatka on vain 14 kilometriä. Lännessä ja etelässä naapurina on Anyang ja luoteessa Siheung.


title: Gwangmyeong

text: Vuonna 2016 kaupungin väkiluvuksi arvioitiin 339 484.


title: Gimpo

text: Gimpo (, hanja 金浦市) on kaupunki Etelä-Korean Gyeonggin maakunnassa. Se sijaitsee Soulin luoteisnaapurina; kaupunkikeskustojen välillä on linnuntietä 24 kilometriä. Lännessä ja etelässä Gimpo rajoittuu Incheonin satamakaupunkiin. Idässä naapureina ovat Paju ja Goyang. Pohjoisessa rajan muodostaa Hanjoki, jonka pohjoispuolella on Pohjois-Korea.


title: Gimpo

text: Vuonna 2016 kaupungin väkiluvuksi arvioitiin 363 443.


title: Siheung

text: Siheung (, hanja 始興市) on kaupunkirakenteeltaan hajanainen kaupunkialue Etelä-Korean Gyeonggin maakunnassa. Se sijaitsee linnuntietä 26 kilometriä Soulista lounaaseen. Vuonna 2016 kaupungin väkiluvuksi arvioitiin 402 888.


title: Runosmäen koulu

text: Runosmäen koulu oli Turun Runosmäessä vuodesta 1975 vuoteen 2015 toiminut peruskoulu. Koulurakennus suljettiin sisäilmaongelmien vuoksi joulukuussa 2014, jolloin lapset ja henkilökunta siirtyivät Lyseon ja Pallivahan koulurakennuksiin sekä Kaerlantiellä ja Paltankadulla oleviin päiväkoteihin. Jo 2013 oli tehty päätös Runosmäen koulun lakkauttamisesta 2016, mutta koulun sulkeminen aikaisti lakkautuspäätöstä vuodella niin, että koulun viimeiseksi lukuvuodeksi jäi 2014–2015.


title: Runosmäen koulu

text: Arkkitehti Pekka Pitkäsen suunnittelemassa, vuosina 1977–1979 valmistuneessa koulurakennuksessa toimi myös päiväkoti. Siinä toimii yhä Turun kaupunginkirjaston sivukirjasto. Betonielementeistä tehtyä harmaata rakennusta piristävät kirkkaan väriset puuosat ikkunoiden alapuolella.


title: Runosmäen koulu

text: Syksyllä 2015 koulun tiloihin kaavailtiin tilapäisiä hätämajoitustiloja turvapaikanhakijoille, mutta hanke herätti vihamielistä vastarintaa. Joulupäivänä 2015 koulu yritettiin polttaa.


title: Hwaseong

text: Hwaseong (, hanja 華城市) on kaupunki Etelä-Korean Gyeonggin maakunnassa. Se sijaitsee linnuntietä 43 kilometriä Soulista etelälounaaseen. Vuonna 2016 kaupungin väkiluvuksi arvioitiin 640 890.


title: Hwaseong

text: Hwaseong on peltoalalla mitattuna Etelä-Korean peltorikkain kaupunki tai piirikunta. Soulin metron linja 1 kulkee kaupunkialueen läpi (Byeongjeom-asema).


title: Pyeongtaek

text: Pyeongtaek (, hanja 平澤市) on kaupunki Etelä-Korean Gyeonggin maakunnassa. Se sijaitsee linnuntietä 65 kilometriä Soulista etelään. Vuonna 2016 kaupungin väkiluvuksi arvioitiin 470 832.


title: Anyang (Gyeonggi)

text: Anyang (, hanja 安養市) on kaupunki Etelä-Korean Gyeonggin maakunnassa. Se sijaitsee aivan pääkaupunki Soulin eteläpuolella. Linnuntietä kaupunkikeskustojen välimatka on 19 kilometriä. Vuonna 2016 kaupungin väkiluvuksi arvioitiin 597 414.


title: Namyangju

text: Namyangju (, hanja 南楊州市) on kaupunki Etelä-Korean Gyeonggin maakunnassa. Se sijaitsee välittömästi pääkaupunki Soulista itäkoilliseen. Sen muita naapureita ovat lännessä Gurin kaupunki, luoteessa Uijeongbu, pohjoisessa Pocheon, koillisessa Gapyeongin piirikunta, idässä Yangpyeong sekä etelässä Hanam ja Gwangju. Kaupunki sijaitsee tiemaksullisen Soulin kehätien (Expressway No.100) varrella.


title: Namyangju

text: Vuonna 2016 kaupungin väkiluvuksi arvioitiin 662 154.


title: Namyangju

text: Kaupunginosatasolla Namyangju voidaan jakaa hallinnollisesti seuraavasti: 5 eupiä (Wabu-eup, Jinjeop-eup, Hwado-eup, Jingeon-eup, Onam-eup), 4 myeonia (Byeollae-myeon, Toegyewon-myeon, Sudong-myeon, Joan-myeon) ja 7 dongia (Hopyeon-dong, Pyeongnae-dong, Geumgok-dong, Yangjeong-dong, Jigeum-dong, Donong-dong sekä Byeollaedong). Kullakin kaupunginosalla on oma valtuustonsa, joten kaupunginvaltuuston ohella Namyangjuissa toimii 16 kaupunginosavaltuustoa.


title: Namyangju

text: Kaupungin nimikkopuu on mänty, nimikkokukka onnenpensas (Forsythia) ja nimikkolintu palokärki. Palokärki asuu ainakin paikallisen arboretumin alueella.


title: Cissuvorini

text: Cissuvorini on lasisiipisten tribus, joka sisältää 15 kuvattua lajia.


title: Bragança (hallitsijasuku)

text: Bragança eli Braganza on portugalilainen hallitsijasuku, joka hallitsi Portugalin kuningaskuntaa vuosina 1640–1853 ja Brasilian keisarikuntaa vuosina 1822–1889. Myös vuosien 1853–1910 Portugalin hallitsijat lasketaan yleensä osaksi samaa dynastiaa, vaikka he kuuluivat varsinaisesti Saksi-Coburg-Gothan sukuun.


title: Bragança (hallitsijasuku)

text: Suvun nimi tulee Bragançan alueella sijaitsevasta keskiaikaisesta Bragançan linnasta. Suvun kantaisä oli Portugalin kuningas Juhana I:n aviottomaksi pojaksi arveltu Alfonso ("Afonso", k. 1461), jolle kuningas Alfonso V antoi vuonna 1442 Bragançan herttuan arvon. Kun Portugali vuonna 1640 uudelleenitsenäistyi Espanjasta, hänen jälkeläisensä, Bragançan kahdeksas herttua João valittiin kuninkaaksi nimellä Juhana IV. Bragançan herttua oli tämän jälkeen Portugalin kruununperijälle kuulunut arvo. Kun Portugalin siirtomaa Brasilia julistautui itsenäiseksi vuonna 1822, sen ensimmäiseksi keisariksi valittiin kuningas Juhana VI:n vanhin poika Pedro I, joka isänsä kuoltua vuonna 1826 luovutti Portugalin kruunun tyttärelleen Maria II:lle. Brasilian valtaistuimen hän luovutti vuonna 1831 alaikäiselle pojalleen Pedro II:lle. Pedro II syöstiin vallasta vuonna 1889 ja hänen kuollessaan vuonna 1891 suvun brasilialainen haara sammui mieslinjalta. Brasilialaisen sukuhaaran viimeinen edustaja oli vuonna 1921 maanpaossa kuollut prinsessa Isabella.


title: Bragança (hallitsijasuku)

text: Portugalissa suvun viimeinen hallitsija oli vuonna 1853 kuollut Maria II. Sen jälkeen Portugalia hallitsivat Maria II:n jälkeläiset Pietari V (1853–1861), Ludvig I (1861–1889), Kaarle I (1889–1908) ja Emanuel II (1908–1910), jotka kuuluivat hänen aviomiehensä Ferdinand II:n edustamaan Saksi-Coburg-Gotha-sukuun, mutta jotka lasketaan usein osaksi samaa Bragançan dynastiaa. Vuonna 1910 vallankumouksella syrjäytetty Emanuel II oli Ferdinand II:sta alkaneen Bragança-Saksi-Coburg-Gothan suvun viimeinen edustaja. Varsinainen Bragançan suku jatkui vielä Maria II:n sedän, vuonna 1834 syrjäytetyn vallananastajakuningas Mikaelin ("Don Miguel") jälkeläisistä, jotka ovat käyttäneet Bragançan herttuan arvoa.


title: Bragança (hallitsijasuku)

text: Suvun nykyinen päämies on kuningas Mikaelin pojanpojanpoika Duarte Pio de Bragança (s. 1945).


title: Osminiini

text: Osminiini on lasisiipisten tribus, joka sisältää 90 kuvattua lajia.


title: Melittiini

text: Melittiini on lasisiipisten tribus, joka sisältää 158 kuvattua lajia.


title: Paranthrenini

text: Paranthrenini on lasisiipisten tribus, joka sisältää 153 kuvattua lajia.


title: Synanthedonini

text: Synanthedonini on lasisiipisten tribus, joka sisältää 737 kuvattua lajia.


title: Lincoln Town Car

text: Lincoln Town Car on full-size-luokan sedan, jota yhdysvaltalainen Lincoln Motor Company valmisti vuosina 1980–2011.


title: ISO 3166-2:KR

text: ISO 3166-2:KR on ISO-standardointijärjestön standardi, joka määrittää geokoodit Etelä-Korealle. ISO 3166-2:KR on ISO 3166-2 -standardin osajoukko, joka määrittää yhden erityiskaupungin, kuuden metropolikaupungin, kahdeksan provinssin, yhden itsehallinnollisen provinssin ja yhden itsehallinnollisen kaupungin koodit.


title: ISO 3166-2:KR

text: Koodin ensimmäinen osa on ISO 3166-1 -standardin mukainen Etelä-Korean maakoodi "KR" ja toinen osa on aluekohtainen kahdesta numerosta muodostuva tunnus.


title: Maria I (Portugali)

text: Maria I (17. joulukuuta 1734 Lissabon – 20. maaliskuuta 1816 Rio de Janeiro, Brasilia) oli Portugalin hallitseva kuningatar vuosina 1777–1816.


title: Maria I (Portugali)

text: Maria I oli kuningas Joosef I:n tytär. Maria nai vuonna 1760 setänsä Pietarin ("Pedro"). Joosef I:n kuoltua helmikuussa 1777 Mariasta tuli varsinainen hallitsija ja hänen aviomiehestään kuningaspuoliso ja kanssahallitsija nimellä Pietari III. Maria I erotti pian valtaan tultuaan pääministeri markiisi de Pombalin, määräsi tämän sisäiseen karkotukseen Pombaliin ja vapautti tämän pääministerikaudella tuomitut poliittiset vangit. Myöhemmin hän kuitenkin armahti de Pombalin karkotuksesta. Maria lakkautti joitain de Pombalin aikana perustettuja kauppayhtymiä, mutta ei pysäyttänyt kaikkia taloudellisia reformeja.


title: Maria I (Portugali)

text: Miehensä Pietari III:n kuoltua vuonna 1786 Maria toimi hallitsijana yksin. Kun myös heidän vanhempi poikansa, kruununprinssi Joosef ("José") kuoli vuonna 1788, Marian mielenterveys alkoi järkkyä. Hän koki tammikuussa 1792 henkisen romahduksen, jonka seurauksena hänet julistettiin mielisairaaksi. Hallitusasioiden hoito annettiin tämän jälkeen hänen nuoremmalle pojalleen Juhanalle, joka vuodesta 1799 oli virallisesti prinssihallitsija, sillä kuningattaren sairautta pidettiin parantumattomana. Napoleonin armeijoiden vallattua Portugalin vuonna 1807 koko kuningasperhe pakeni Brasilian siirtomaahan, jossa Maria kuoli 81-vuotiaana vuonna 1816. Uudeksi hallitsijaksi tuli Marian poika Juhana nimellä Juhana VI.


title: Ääniase

text: Ääniase on kovaan äänenvoimakkuuteen, ihmisen kuuloalueen ulkopuolella oleviin infra- tai ultraääniin tai niiden yhdistelmään perustuva ase.


title: Ääniase

text: Yhdysvaltain armeijan käytössä on ollut 2000-luvun alusta jopa 151 desibelin äänenvoimakkuudella toimiva LRAD-ase (sanoista "Long Range Acoustic Device", ). LRAD-asetta käytettiin ensimmäisen kerran siviilikäytössä tiettävästi 24. syyskuuta 2009, kun poliisi hajotti mielenosoituksen Pittsburghissa. LRAD-asetta käytetään nykyään yleensä lamautusvälineenä esimerkiksi joukkojenhallinnassa.


title: Ääniase

text: Infraääniin eli alle 20 hertsin taajuisiin ääniin perustuvat ääniaseet monia suurikokoisia kaiuttimia, joiden tulee olla lähellä kohdetta. Infraäänet voivat aiheuttaa pahoinvointia, oksentelua ja suolen kontrollin menettämistä. Ultraäänillä eli yli 20 000 hertsin taajuisilla äänillä toimivaan ääniase vaatii melko suuren kaiutinjärjestelmän, joka tulee kohdistaa suoraan kohteeseen. Marraskuusta 2016 huhtikuuhun 2017 Yhdysvaltain useita Kuuban lähetystön diplomaatti epäiltiin joutuneen äänihyökkäyksen kohteeksi. Isossa-Britanniassa Mosquito-nimistä ääniasetta on käytetty rauhanomaisempaan tarkoitukseen: nuorison karkottamiseen 15–18 kilohertsin taajuisilla äänillä, jota yli 25-vuotiaat eivät voi kuulla.


title: ISO 3166-2:KP

text: ISO 3166-2:KP on ISO-standardointijärjestön standardi, joka määrittää geokoodit Pohjois-Korealle. ISO 3166-2:KP on ISO 3166-2 -standardin osajoukko, joka määrittää yhden pääkaupungin, yhden erityiskaupungin ja yhdeksän provinssin koodit.


title: ISO 3166-2:KP

text: Koodin ensimmäinen osa on ISO 3166-1 -standardin mukainen Pohjois-Korean maakoodi "KP" ja toinen osa on aluekohtainen kahdesta numerosta muodostuva tunnus.


title: Hietalahden puisto

text: Hietalahden puisto () on Vaasan Hietalahden kaupunginosan länsiosassa oleva puisto. Sen keskellä on Hietalahden Villa, juhlien pitopaikkana tunnettu vanha puuhuvila 1840-luvulta.


title: Hietalahden puisto

text: Hietalahden puiston on perustanut 1840-luvun puolessavälissä kaupunginlääkäri Fredric Gabriel Sanmark, joka halusi paeta Vanhan Vaasan haisevaa kanavaa ja huonoa ilmanlaatua meren rannalle. Vaasan palon 1852 koko Vaasan kaupunki rakennettiin uudelleen Hietalahden puiston pohjoispuolelle, mikä tekee Hietalahden puistosta nykyisen merenranta-Vaasan vanhimman puiston ja siellä sijaitsevasta Hietalahden Villasta vanhimman säilyneen rakennuksen. Villan rakennutti 1840-luvulla hovioikeudenasessori Carl Johan Boy, joka oli ostanut puiston maat ja rakennukset Vaasasta pois muuttaneelta Sanmarkilta. Vaasan palon jälkeen maa-alue siirtyi kaupungin omistukseen osana hanketta siirtää palanut kaupunki uuteen paikkaan meren rantaan.


title: Hietalahden puisto

text: Hietalahden puistossa on yhä jäljellä joitakin lehmuksia ja yksi strobusmänty, jotka rauhoitettiin vuonna 1961. Puistossa on myös koivuja ja vaahteroita sekä mäntyjä ja kuusia, joiden välissä kiemurtelee polkuja. Puisto onkin suosittu ulkoilualue.


title: Hietalahden puisto

text: Hietalahden puiston vilkkainta aikaa kesti 1880-luvulla ja 1960-luvun lopulle asti, kunnes aivan puiston viereen rakennettiin etelään johtava moottoritie. Puisto oli monien soitto- ja laulujuhlien, sirkusesitysten ja kesäteatterien pitopaikka.


title: Hietalahden puisto

text: Hietalahden puiston koillisosassa on vuonna 1988 perustettu Vaasan ystävyyskunnille omistettu puisto. Hietalahden puistoon rajoittuu myös Bragen ulkoilmamuseo.


title: Hävitys (elokuva)

text: Hävitys () on vuonna 2018 ensi-iltansa saanut brittiläis-yhdysvaltalainen science fiction -jännityselokuva, jonka on käsikirjoittanut ja ohjannut Alex Garland. Se perustuu Jeff VanderMeerin samannimiseen romaaniin vuodelta 2014. Elokuvan pääosissa ovat Natalie Portman, Jennifer Jason Leigh, Gina Rodriguez, Tessa Thompson, Tuva Novotny ja Oscar Isaac.


title: Hävitys (elokuva)

text: "Hävitys" sai ensi-iltansa Yhdysvalloissa 23. helmikuuta 2018, ja muualla maailmassa 12. maaliskuuta 2018 Netflixin levittämänä.


title: Pietari III (Portugali)

text: Pietari III (5. heinäkuuta 1717 Lissabon – 25. toukokuuta 1786 Ajuda) oli Portugalin kuningatar Maria I:n puoliso ja kanssahallitsija vuosina 1777–1786. Hän oli myös Marian setä.


title: Pietari III (Portugali)

text: Pietari III oli kuningas Juhana V:n poika ja kuningas Joosef I:n nuorempi veli. Hän liittyi vuonna 1736 fransiskaaneihin, mutta luopui myöhemmin hengellisestä säädystä. Hän nai heinäkuussa 1760 veljentyttärensä Marian, joka oli myös kruununperillinen. Kun Maria kuningas Joosefin kuoltua helmikuussa 1777 tuli hallitsijaksi, Pietarista tuli Marian kuningaspuoliso ja kanssahallitsija omaan kuolemaansa asti. Hän ei juuri osallistunut maan hallintoon, vaan keskittyi uskonnollisiin asioihin. Heidän poikansa Juhana VI tuli Marian jälkeen kuninkaaksi.


title: Pietari III (Portugali)

text: Pietari III oli vuodesta 1743 Johanniittain ritarikunnan Portugalin suurpriori.


title: Kim Jae-bum

text: Kim Jae-bum (, s. 25. tammikuuta 1985 Gimcheon, Pohjois-Gyeongsang) on eteläkorealainen judon olympiavoittaja ja maailmanmestari.


title: Kim Jae-bum

text: Kim voitti 81 kilogramman painoluokassa olympiakultaa Lontoossa 2012 kukistettuaan loppuottelussa saksalaisen Ole Bischofin. Pekingin olympialaisissa 2008 Kim oli saanut samassa sarjassa hopeaa hävittyään loppuottelussa Bischofille.


title: Kim Jae-bum

text: Kim voitti 81-kiloisten maailmanmestaruuden Tokiossa 2010 kukistettuaan loppuottelussa brasilialaisen Leandro Guilheiron ja Pariisissa 2011, jolloin voitti finaalissa Montenegron Srđan Mrvaljevićin. Hän sai samassa painoluokassa MM-pronssia Rotterdamissa 2009. Hän voitti joukkuekilpailun maailmanmestaruuden Kairossa 2005 ja sai MM-hopeaa Astanassa 2015.


title: Kim Jae-bum

text: Kim saavutti Aasian kisoissa kultaa 81 kg:n painoluokassa Kantonissa 2010 sekä 81-kiloisissa ja joukkuekilpailussa Incheonissa 2014. Aasian-mestaruuskilpailuissa hän on saavuttanut kultaa 73-kiloisissa 2005 ja 81-kiloisissa 2008, 2009, 2011 ja 2012 sekä hopeaa 81-kiloisissa 2015.


title: Kim Jae-bum

text: Kim voitti alle 20-vuotiaiden maailmanmestaruuden 73 kg:n sarjassa 2004 ja saman ikäluokan Aasian-mestaruuden 66-kiloisissa 2003. Hän sai 73-kiloisissa universiadihopeaa 2007.


title: Kim Jae-bum

text: Kim on saavuttanut Masters-, Grand Slam- ja Grand Prix -kilpailuissa kuusi turnausvoittoa, kaksi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on seitsemän turnausvoittoa, yksi kakkos- ja yksi kolmossija.


title: Hietalahden Villa

text: Hietalahden Villa () on Vaasan Hietalahden puistossa oleva vanha puuhuvila vuodelta 1845. Se oli vuodesta 1880 vuoteen 2016 Vaasan kaupungin omistuksessa ja toimi monien juhlien ja tapahtumien pitopaikkana. Nykyinen omistaja Kiinteistö Oy Hietalahden Villa on kunnostanut huvilan yksityistä ravintolatoimintaa varten. Tiloissa toimii nyt alueosuuskauppa KPO:n ravintola Villa Sandviken. Ympäröivän puiston kesätapahtumaperinnettä elvyttää kesällä 2017 ensi kertaa järjestetty FestiVilla.


title: Hietalahden Villa

text: Hietalahden puiston 1840-luvun puolessavälissä itselleen rakentanut kaupunginlääkäri Fredric Gabriel Sanmark myi alueen hovioikeudenasessori Carl Johan Boylle muuttaessaan pois kaupungista. Vaasan palon jälkeen maa-alue siirtyi kaupungin omistukseen osana hanketta siirtää palanut kaupunki uuteen paikkaan meren rantaan.


title: Hietalahden Villa

text: Hietalahden Villan alkuperäinen kaksikerroksinen osa on tyyliltään empire-kartano. Puolipyöreä, funktionalismia edustava ravintolaosa valmistui 1939.


title: Hietalahden Villa

text: Paitsi nykyisen Vaasan yhtenä vanhimmista rakennuksista, Hietalahden Villaa pidetään yhtenä varhaisimmista suomalaisista kesähuviloista. Huvilakulttuuri levisi Ruotsista Suomeen ensin Pohjanlahden rannikolle 1800-luvun alkupuolella ja vasta vuosisadan loppupuolella Etelä-Suomeen, kuten Helsinkiin ja Turun Ruissaloon.


title: Deokcheon

text: Deokcheon (, hanja 德川) on kaupunki Korean demokraattisen kansantasavallan Etelä-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 237 133 henkilöä.


title: Deokcheon

text: Deokcheon sijaitsee vuoristoisella maaseudulla. Maanpinnan korkeus madaltuu kaupungin reunamilta kohti sen keskustaa. Pohjoisessa ja lännessä kohoavat Myohyangvuoret ja etelässä Janganvuoret. Kaupungin korkein kohta on 1 250 metrin korkeuteen merenpinnasta nouseva Janganvuori. Idässä virtaa Taedongjoki, joka on kaivertanut paikallista kalkkikiveä. Luolat ovatkin yleisiä. Joen yläjuoksulle rakennettiin pato vuonna 1952, mistä syntyi Kŭmsŏngin tekojärvi. Tammikuun keskilämpötila on -8,4 °C ja elokuun 23,2 °C. Keskimääräinen vuosittainen sadanta on 1 202 mm.


title: Deokcheon

text: Deokcheoniin perustettiin varuskunta Goryeo-dynastian levittäytyessä pohjoiseen vuonna 947. Vuonna 1001 se sai nimen Tŏkju ja vuonna 1413 Deokcheon. Kaupungin lähellä sijaitsee kuusi suurta kivihiiliesiintymää, joiden hyödyntämiseksi rakennettiin rautatie vuonna 1939. Tunnetuksi kaupunki nousi kuitenkin 1950-luvulla, kun kaupunkiin rakennettiin vuonna 1956 valmistunut Sǔngrin moottoritehdas. Tehdas vauhditti kaupungin kasvua. 1980-luvulla tehtaalla valmistettiin 6 000–7 000 ajoneuvoa vuosittain, mutta sittemmin valmistusmäärät ovat romahtaneet. Kaupunki Deokcheonista muodostettiin vuonna 1984.


title: Deokcheon

text: Deokcheonin pääasialliset teollisuuden alat ovat kaivos- ja autoteollisuus. Sǔngrin moottoritehdas on Pohjois-Korean suurin autotehdas ja se työllistää 25 000 henkilöä. Deokcheonin kaivoskonetehdas sijaitse Osangissa ja siellä valmistetaan esimerkiksi kaivoskärryjä. Deokcheonissa on myös kevyttä teollisuutta, kuten tekstiili-, silkki- ja elintarviketeollisuutta. Taedongin sähkövoimala saa voimansa Taedongjoelle rakennetusta padosta.


title: Deokcheon

text: Kaupungin pinta-alasta noin 9 % on maatalouskäytössä ja tärkein viljelykasvi on maissi. Mulperipuilla on merkitystä silkintuotannossa.


title: Gimhae

text: Gimhae (, hanja 金海市; kirjoitettu myös "Kimhae") on kaupunki Etelä-Korean Etelä-Gyeongsangin maakunnassa. Se sijaitsee linnuntietä 18 kilometriä suurkaupunki Busanin keskustasta länteen ja 311 kilometriä Soulista kaakkoon. Vuonna 2016 kaupungin väkiluvuksi arvioitiin 529 422.


title: Pudasjärven hirsikampus

text: Pudasjärven hirsikampus on Pudasjärven keskustaajamassa Kurenalla sijaitseva yhtenäiskoulu, jossa toimivat yhteisesti peruskoulu ja lukio. Koulurakennus otettiin käyttöön elokuussa 2016, ja se on kooltaan maailman suurin hirsirakennus. Hirsikampuksen on suunnitellut Arkkitehtitoimisto Lukkaroinen Oy. Rakennus voitti vuoden 2016 puupalkinnon.


title: Pudasjärven hirsikampus

text: Koulurakennus päätettiin rakentaa Kurenalan ja Rimminkankaan kouluissa sekä Pudasjärven vanhassa lukiorakennuksessa ilmenneiden sisäilmaongelmien vuoksi. Vuonna 2012 kaupunginvaltuusto päätti sijoittaa uuden koulurakennuksen valtatien 20 ja Ritolantien risteykseen, Iijoen rannalle.


title: Pudasjärven hirsikampus

text: Kampus koostuu neljästä rakennuksesta, joista matalat osat ovat opetustiloja. Ne yhdistyvät toisiinsa lasikäytävin ja -seinin. Toiseen kerrokseen on sijoitettu hallinnolliset tilat sekä muutama opetustila. Betonirakenteisessa rakennuksessa sijaitsevat keskuskeittiö, teknisen työn luokka sekä väestönsuoja.


title: Pudasjärven hirsikampus

text: Yhtenäiskoulussa annetaan esiopetusta sekä perusopetusta luokka-asteille 1–9. Koulun rehtorina toimii Mikko Lumme sekä apulaisrehtoreina Eeva Harju sekä Aro Rissa. Elokuussa 2016 siellä opiskeli noin 690 oppilasta.


title: Pudasjärven hirsikampus

text: Pudasjärvellä lukio perustettiin vuonna 1960, joka alun perin aloitti Lakarissa sijaitsevassa koulurakennuksessa Iijoen pohjoispuolella. Myöhemmin lukio siirtyi jo nykyään lakkautetun Rimminkankaan koulun yhteyteen, ja vuonna 2016 Hirsikampukseen. Pudasjärven lukio on Suomen ainoa lukio, jossa voi lukio-opintojen ohessa suorittaa ilmailualan lentolupakirjan.


title: Pudasjärven hirsikampus

text: Hirsikampuksen yhteyteen oli tarkoitus sijoittaa kuvanveistäjä Kari Tykkyläisen suunnittelema "Metsästä salvokseksi" -pronssipatsas. Kaupunginvaltuusto äänesti veistoksen hankinnan puolesta ehtona, että patsaan kustannukset olisivat korkeintaan noin 185 500 euroa. Patsaan hankinta kuitenkin kaatui joulukuussa 2015 järjestetyssä kaupunginvaltuuston kokouksessa äänin 16–15. Hankkeen kaatumisen perusteita olivat muun muassa patsaan hinta sekä jääviyskysymykset, joiden mukaan hallitukseen kuuluva Tykkyläinen on saattanut olla jäävi siinä vaiheessa, kun veistosta alettiin jo suunnittella entisen kaupunginjohtajan aikaan.


title: Muncheon

text: Muncheon (, hanja 文川) on kaupunki Korean demokraattisen kansantasavallan Gangwonin maakunnassa. Vuoden 2008 väestönlaskennan mukaan kaupungissa asui yhteensä 122 934 henkilöä.


title: Muncheon

text: Joihinkin muihin Gangwonin maakunnan alueisiin verrattuna Muncheonin maasto on suhteellisen tasaista. Yli puolet kaupungista sijaitsee alueella, jonka korkeus merenpinnasta on alle 200 metriä. Maskiryǒngin vuorijono sijaitsee kaupungista lounaaseen. Kaupungin korkein kohta ok Maebongvuori (869 m). Kaupungissa vallitsee meri-ilmasto. Tammikuun keskilämpötila on -2,9 °C ja elokuun 22,9 °C. Keskimääräinen vuosittainen sadanta on 1 546 mm. Noin 66 % kaupungin pinta-alasta on metsää.


title: Muncheon

text: Muncheon on teollisuuskaupunki ja siellä sijaitsee kolme Pohjois-Korean tärkeintä kirjometallien sulattoa. Munphyǒngin sulatto perustettiin Japanin miehitysaikana Koreassa vuonna 1938 nimellä Wonsanin terästehdas. Tehdasta on laajennettu Korean itsenäistyttyä ja nykyisin siellä tuotetaan useita eri metalleja. Sulatto työllistää noin 7 000 henkilöä. Lähellä sijaitsee 2 500 henkilöä työllistävä 21. syyskuuta sulatto, jossa tuotetaan lyijyä, kultaaa ja sinkkiä. Sinkkiä ja kultaa viedään Kiinaan ja Japaniin. Kolmas sulatto on Muncheonin sinkkisulatto.Merkittävä osuutensa paikallisesta elinkeinoelämästä on myös kalastuksella. Songjǒnin lahti koillisessa on tunnettu ostereistaan.


title: Alexander Kerfoot

text: Alexander Kerfoot (s. 11. elokuuta 1994 Vancouver, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Colorado Avalanchen organisaatiossa. Hän on pelipaikaltaan keskushyökkääjä, mutta Kerfoot osaa pelata myös laidassa. "The Sports Forecaster" -sivuston mukaan hän on luotettava ja monikäyttöinen hyökkääjä, jolla on korkea peliäly. Kerfootin voi sijoittaa mihin tahansa hyökkääjän rooliin, hän on vahva maalinedessä ja Kerfootilla on myös hyvä pelintekijän ominaisuuksia. Hän ei kuitenkaan ole kovin isokokoinen ja Kerfootin tulisi lisätä voimaa.


title: Alexander Kerfoot

text: Kerfoot aloitti jääkiekkoilun kotikaupungissaan Brittiläisen Kolumbian Vancouverissa. Seattle Thunderbirds varasi hänet 254. pelaajana WHL:n varaustilaisuussa 2009. Kerfoot ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Kerfoot pelasi kaksi seuraavaa kautta Brittiläisen Kolumbian alueellista BCMML-juniorisarjaa Vancouver North West Giantsin joukkueessa. Kaudella 2010–2011 hän voitti koko sarjan piste- ja syöttöpörssin tehoilla 36+72=108. Kerfoot voitti myös pudotuspelien pistepörssin tehoilla 6+6=12. Hän voitti BCMML:n mestaruuden. Kerfoot voitti myös Telus Cup -lopputurnauksen pistepörssin tehoilla 9+13=22 sekä jakoi maalipörssin voiton joukkuetoverinsa Jackson Houckin kanssa ja syöttöpörssin voiton joukkuetoverinsa Sam Reinhartin kanssa. Hänet valittiin turnauksen arvokkaimmaksi pelaajaksi. Kerfoot debytoi kauden aikana myös BCHL-junioriliigan Coquitlam Expressissä.


title: Alexander Kerfoot

text: Varsinaisella BCHL:n tulokaskaudellaan 2011–2012 Kerfoot teki Coquitlam Expressissä 51 runkosarjaottelussa tehot 25+44=69 ja kuudessa playoff-ottelussa neljä maalia. Hän oli runkosarjassa joukkueen toiseksi paras syöttäjä ja jakoi sisäisen pistepörssin toisen sijan Brady Shaw'n kanssa edellään vain Alex Petan. Pudotuspeleissä Kerfoot oli Expressin paras maalintekijä. Hänet valittiin kauden päätteeksi BCHL:n urheiluhenkisimmäksi pelaajaksi, vuoden tulokkaaksi, Coastal Divisionin ensimmäiseen tähdistökentälliseen ja tulokkaiden tähdistökentälliseen.


title: Alexander Kerfoot

text: New Jersey Devils varasi Kerfootin viidennellä kierroksella 150. pelaajana . Hän pelasi kaudella 2012–2013 Coquitlam Expressin BCHL-joukkueessa vain 16 ottelua loukkaantumisen vuoksi. Vuodet 2013–2017 Kerfoot kävi Harvardin yliopistoa. Hän oli "Freshman -vuotenaan" 2013–2014 joukkueensa kolmanneksi paras maalintekijä kahdeksalla osumallaan. "Sophomore -vuotenaan" 2014–2015 Kerfoot oli Harvardin kolmanneksi paras pistemies tehoilla 8+22=30. Hän voitti kauden päätteeksi ECAC Hockeyn mestaruuden. "Junior -vuotenaan" 2015–2016 Kerfoot oli joukkueensa paras syöttäjä ja toiseksi paras pistemies Jimmy Veseyn jälkeen tehoilla 4+30=34. Hänet valittiin kauden päätteeksi ECAC:n kolmanteen tähdistökentälliseen. "Senior -vuotenaan" Kerfoot nousi Harvardin kapteeniksi. Hän jakoi joukkueen sisäisen pistepörssin voiton Tyler Moyn kanssa tehoilla 16+29=45, joilla he jakoivat koko ECAC:n pistepörssin kolmannen sijan. Kerfoot voitti kauden päätteeksi sarjan mestaruuden. Hänet valittiin ECAC:n ensimmäiseen tähdistökentälliseen. Kerfoot oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinnon vei kuitenkin Denverin puolustaja Will Butcher.


title: Alexander Kerfoot

text: Kerfoot ei tehnyt missään vaiheessa tulokassopimusta hänet varanneen New Jersey Devilsin kanssa, vaan hän päätti hakea sopimusta rajoittamattona vapaana agenttina, kun Kerfootin NHL-varaus umpeutui elokuun 2017 puolivälissä. Oltuaan noin viikon ajan vapaana agenttina hän teki lopulta kaksivuotisen tulokassopimuksen Colorado Avalanchen kanssa. Kerfoot otti syksyn harjoitusleirin päätteeksi paikan seuran NHL-joukkueen kauden 2017–2018 avauskokoonpanosta. Hän teki näin ollen NHL-debyyttinsä runkosarjan avauskierroksella 5. lokakuuta 2017 vieraissa New York Rangersia vastaan. Kerfoot sai ottelussa jääaikaa 12.06 minuuttia. Hän sai myös syöttöpisteen Tyson Barrien tekemään maaliin. Kerfoot keräsi ottelusta teholukeman +2. NHL-uransa avausmaalin hän teki neljännessä ottelussaan 11. lokakuuta 2017 Boston Bruinsia vastaan.


title: Alexander Kerfoot

text: Kerfoot edusti Canada Westin joukkuetta alle 19-vuotiaiden World Junior A Challengessa vuosina 2011 ja 2012, joista ensimmäinen turnaus päättyi kultaan ja jälkimmäinen turnaus hopeaan.